SNS:Ðilas ponovo pokazao da ga nije briga za građane – Studio B\nSNS:Ðilas ponovo pokazao da ga nije briga za građane\nSNS:Ðilas ponovo pokazao da ga nije briga za građane Tanjug\nObjavljeno: 28.01.2018. 16:47 Izmenjeno: 28.01.2018. 16:47\nSrpska napredna stranka ocenila je danas da je Dragan Ðilas „po ko zna koji put“ pokazao da ga nije briga ni za Beograd, ni za Beograđane, da nema nijedno rešenje, nikakav plan, „osim apetita da ponovo pljačka i bahati se“.\n„Koliko mu je stalo do Beograđana videlo se dok je, zajedno sa svojim pomoćnikom Šapićem, uništavao, pljačkao i razarao prestonicu, a koliko su ga zanimali problemi građana i njihovo rešavanje pokazao je i time što se nije čak ni pojavljivao na sednicama Skupštine grada, a i za to je uzeo pare Beograđanima“, navodi se u saopštenju SNS.\nNaprednjaci smatraju da građani Beograda jasno vide da je namera tajkunsko-lopovske koalicije, koju predvodi Ðilas, da Beograd i Srbiju vrati u prošlost „u vreme pljačke i rasipništva“.\n„I da okružen istim ljudima, Sašom Jankovićem, Vukom Jeremićem, Veljom Ilićem, Dušanom Petrovićem, jedino što pokazuje jeste mržnja prema Aleksandru Vučiću“, stoji u saopštenju naprednjaka.\nKako kažu, dok razmišlja o „novim pljačkaškim kombinacijama“ sa Miškovićem, Jankovićem, Jeremićem, Veljom Ilićem i ostalima, Ðilas se obraća građanima jezikom mržnje i uvreda – „dok svi pamtimo njegove rezultate“.\n„Pored svih nameštenih tendera, zaduživanja Beograda i uništavanja svih javnih preduzeća, nije se ustručavao čak ni da od dece otme prostor za druženje, kako bi napravio kuću svog Velikog brata“, navode naprednjaci.\nKako kažu, SNS i tim ljudi koji danas vode grad uspeli su, za nekoliko godina, da oporave ispražnjenu gradsku kasu i prepolove „stravičan“ dug od 1,2 milijardi evra koji je, Ðilas ostavio za sobom.\nNavode i da su uspeli da dovedu investitore, otvore fabrike, gradilišta i nova radna mesta, obnove ulice i fasade, ulepšaju glavni grad, a Beograd pretvore u najatraktivniju turističku destinaciju u ovom delu sveta.\n„I nastavićemo vredno da radimo samo u interesu građana, jer tim ljudi okupljen oko SNS brine o svoj našoj deci, o mladima, starijima, o svim građanima, zato što volimo Beograd“, zaključuje se u saopštenju.


Danas: Država oprema kovid bolnice mimo zakona\nDatum kreiranja: petak, 06 novembar 2020\nMinistarstvo zdravlja sklopilo je ugovor vredan 1,7 milijardi dinara sa tri kompanije za nabavku opreme za nove kovid bolnice koje se grade u Zemunu i Kruševcu, odlučivši pri tome da ne primeni Zakon o javnim nabavkama (ZJN). Obrazloženje koje je dato za zaobilaženje ZJN je - zato što se nabavlja oprema u oblasti odbrane i bezbednosti.\nSagovornici lista Danas iz nevladinog sektora međutim upozoravaju da je ceo postupak, iako se odnosi na opremu za vojne bolnice, sproveden bez valjanog pravnog osnova, te da se kupovina medicinskih uređaja u vreme epidemije ne može posmatrati kao nabavka u oblasti odbrane i bezbednosti.\nMinistarstvo zdravlja sklopilo je ugovor početkom oktobra sa kompanijama Magna pharmacia, Drager tehnika i Beolaser, koje treba da obezbede kompletnu opremu za kovid bolnice u Kruševcu i Zemunu, a čije je završetak najavljen za početak, odnosno polovinu decembra. U objašnjenju za pokretanje ovog postupka, koji je sproveden bez javnog poziva, što znači da su u njemu mogle da učestvuju samo firme koje je Ministarstvo samo pozvalo, navodi se član Zakona o javnim nabavkama u kome se kaže da se odredbe tog zakona ne primenjuju na ugovore u oblasti odbrane i bezbednosti, kod kojih bi primena zakona značila otkrivanje podataka koje je u suprotnosti sa bezbednosnim interesima zemlje.\nIzgradnjom dve kovid bolnice u Zemunu i Kruševcu koordinira Ministarstvo odbrane, međutim kako ističe programski direktor Transparentnosti Srbije Nemanja Nenadić, u ovom slučaju nije bilo pravnog osnova da se ova nabavka sprovede bez primene Zakona o javnim nabavkama.\n- Naime, iako je reč o opremanju vojnih objekata za potrebe kovid bolnica, očigledno nije u pitanju nabavka „iz oblasti odbrane i bezbednosti“. Ukoliko je neki deo konkursne dokumentacije morao da bude poverljive prirode, to se moglo obezbediti određivanjem poverljivosti tih informacija, a ne tako da se nabavka sprovede u potpunosti bez objavljivanja javnog poziva i da se na taj način nadmetanje ograniči samo na frrme koje je naručilac želeo da pozove, kaže Nenadić.\nDragan Dobrašinović, direktor Topličkog centra za demokratiju, takođe ističe da ceo proces nabavke opreme počiva na neodgovarajućem pravnom osnovu.\n- Pre svega ovo je nabavka Ministarstva zdravlja. Ona se isključivo odnosi na medicinsku opremu i potpuno je vezana za pandemiju korona virusa, što nema veze sa vojskom. Nema nikakvog opravdanja da se primeni ovaj deo zakona, jer ova nabavka nema nikakve dodirne tačke sa bezbednošću zemlje, ističe Dobrašinović, podsećajući da se i ranije često posezalo za neodgovarajućim tumačenjima zakona kako bi se javne nabavke sprovodile mimo redovne procedure.\nIz Ministarstva nisu odgovorili na pitanja Danasa zašto je sproveden postupak nabavke bez objave javnog poziva, te da li se na taj način ograničava konkurencija.


Tribina Niš | Super Radio\n// tribina niš\nZaštitnik građana, Saša Janković, održaće u Nišu tribinu pod nazivom "Prava građana u Srbiji" u sredu 1. aprila na Pravnom fakultetu. Dešavanje je otvoreno za sve zainteresovane, a prema najavama organizatora nisu potr...\nmart 8 Kultura, Najave, Vesti iz kulture bez komentara\nNovo i perspektivno zanimanje u našoj zemlji postalo je javni beležnik. A šta su tačno javni beležnici, čime se oni bave i koja je podela rada između javnih beležnika i advokata samo su neka od pitanja čije će odgovore č...\nVanja Bulić gostuje na Filozofskom fakultetu\nVanja Bulić će, prema najavama organizatora, održati predavanje o prelasku iz novinarskih ovira u književnost.\noktobar 23 Mladi, Super dodatak bez komentara\nEU Info kutak i Centar za devojke iz Niša organizuju tribinu pod nazivom "Umreženi u borbi protiv trgovine ljudima" u petak, 24. oktobra od 12 sati u niškom Media centru. Povod je Evropski dan borbe protiv trgovine ljudi...\navgust 11 IT Vesti, Kultura, Mladi, Najave, Vesti iz kulture bez komentara\nTribina čija je tema digitalno nasilje izabrana je za Međunarodni dan mladih koji se obeležava 12. avgusta. Prema najavama, posetioce očekuju odgovori na pitanja kako reagovati, kome se javiti ukoliko ste žrtva i koje s...\nŠta će Srbiji doneti ekonomske reforme?\napril 23 Srbija, Vesti bez komentara\nEkonomista i bankar, Branko Dragaš, održaće predavanje u Nišu na temu "Šta će Srbiji doneti ekonomske reforme?".


Umjesto povišice, smanjili im platu za 10 posto: Policajci u USK zakazali proteste za sljedeću sedmicu – Gluporije\nUmjesto povišice, smanjili im platu za 10 posto: Policajci u USK zakazali proteste za sljedeću sedmicu\nPredstavnici Sindikata policije Unsko-sanskog kantona najavili su za narednu sedmicu mirno protestno okupljanje u Bihaću, jer su policijskim službenicima smanjene plate za 10 odsto.\nPredsjednik Sindikata Mahmut Alagić rekao je da je to umanjenje objašnjeno i opravdano odredbama Kolektivnog ugovora, što je za policiju neprihvatljivo, jer su im plate umanjene prije mjesec i po dana, a primjena Kolektivnog ugovora počela je prije 13 mjeseci.\n“Pokušali smo razgovarati sa nadležnima, međutim kantonalni premijer i ministar finansija nemaju razumijevanja ili ignorišu sve naše pozive i apele da razgovaramo o mogućnostima za vraćanje visine iznosa ličnog dohotka na onaj od prije mjesec i po dana”, istakao je Alagić.\nOn je pojasnio da je trenutna osnovica za platu policijskih službenika u Unsko-sanskom kantonu 295 KM, odnosno među najmanjima u Federaciji BiH, dok je u nekim drugim kantonima veća za 30 ili 40 KM.\nMirni protesti policije u Unsko-sanskom kantonu najavljeni su za 28. decembar, a ako ni poslije toga ne bude adekvatne reakcije kantonalne Vlade onda će, ističu, stupiti u generalni štrajk, javljaju federalni mediji.\nNa području ovog kantona nalaze se migrantski centri u kojima boravi oko 1.000 migranata.


Godinu dana Savamale – pogaženi zakoni i ustav, nalogodavci i počinioci i dalje nepoznati\n24 mart, 2017\nGodinu dana nakon ilegalnog i nasilnog rušenja objekata u beogradskoj Hercegovačkoj ulici u Savamali, na mestu na kome niče eksluzivno naselje Beograd na vodi, nalogodavci, organizatori i počinioci tog dela, kog kritičari i stručna javnost karakterišu kao privremenu suspenziju zakona i ustava zemlje, još uvek nisu poznati.\nRušenjem objekata u Hercegovačkoj ulici pokazalo je da vladavine prava u Srbiji nema, da je tužilaštvo paralisano, da nadležni organi ne rade svoj posao i da oni koji upravljaju državom očekuju da javnost zaboravi šta se tu desilo. Međutim, taj događaj, koji je doveo do bunta građana i opteretio evropske integracije Srbije, ne sme ostati bez konsekvenci, zaključeno je na tribini posvećenoj prvoj godišnjici tog događaja koji je uzburkao javnost u Srbiji, ali i zemlju izložio kritikama Zapada.\nPočinioci će biti otkriveni, jer "u uređenom društvu kakvom Srbija teži, takve stvari ne smeju da se dešavaju", ocenio je poverenik za informacije od javnog značaja i zaštitu podataka o ličnosti Rodoljub Šabić, na tribini "Slučaj Savamala: Godinu dana bezakonja", koju su organizovali nemačka organizacija forum ZFD i dnevni list Danas.\nPodsetimo, u izbornoj noći, izmeđ 24. i 25. aprila 2016. godine, grupa maskiranih ljudi ušla vozilima i građevinskim mašinama u Hercegovačku ulicuu, privremeno ilegalno lišila slobode građane na koje su tu našli i porušila objekte koji su se tamo nalazili. Kada su napadnuti građani pozvali u pomoć policiju, ona je odbila da im pomogne, čime je po ocenama eksperata grubo narušen ustavni poredak zemlje. Mediji su zaključili da je akcija sprovedena kako bi bilo ubrzano čišćenje terena na prostoru na kome je trebalo da počne gradnja objekata Beograda na vodi, a premijer Srbije Aleksandar Vučić kasnije je posle pritisaka javnosti obelodanio da iza te akcije stoji sam vrh gradskih vlasti Beograda.\nMeđutim, do danas, i pored masovnih i brojnih protesta građana, niko nije odgovarao, niti se povuako sa političke funkcije tim povodom.\nJavnost mora da sazna šta se dogodilo u Hercegovačkoj\nMiloš Janković, vršilac dužnosti funkcije ombudsmana, institucije koja se uz poverenika Šabića jedina aktivno angažovala po pitanju razrešenja slučaja Savamala, rekao je da sumnja u sposobnost domaćeg krivično pravnog sistema.\n"Ubeđen sam da će dešavanja u Hercegovačkoj ulici 'ikada ili nekada' biti razotkirvena, jer se takve stvari ne smeju ni pod kakvim okolnostima dešavati u jednom društvu, koje bar teži da bude uređeno. Ona moraju da izazovu odgovarajuću reakciju države, a počinioci da snose konsekvence, što mora da se dogodi, jer taj događaj ozbiljno opterećuje društvenu atmosferu, doveo je do građanskih protesta, ali i reakcije na međunarodnom nivou", rekao je Šabić, a prenosi Beta.\nŠabić je rekao da javnost mora da sazna šta se desilo u Hercegovačkoj ulici, bez obzira na to da li iza "svega toga stoji glupost, kretenizam, osionost, ili nešto drugo".\nUkoliko konsekvence izostanu, moglo bi se očekivati da ljudi koji su presvlačili uniforme u Savamali, nosili fantomke i rušili, ili godinu dana ranije "iz tramvaja izbacivali građane s kartama" i "pravili zapreke da investitori ne vide proteste", “krenu po kućama”, rekao je Šabić.\nMiloš Janković je nastavio da nije optimista da će akteri sa fantomkama ikada biti otkriveni, iako bi to bilo dobro.\n"U međuvremenu je otkriveno samo da nadležni organi nisu obavili svoje zakonom propisane i utvrđene dužnosti", rekao je Miloš Janković.\n"Da li je to u pitanju Sektor unutrašnje kontrole, koji nikakva činjenja na tom planu nije napravio, da li tužilaštvo, koje se pravda da je nemoćno...", naveo je on, podsećajući da je vlast navela da zna ko su odgovorni i ističući da, pak, javnost ne zna ko.\n"Sumnjam u sposobnost krivično-pravnog sistema da otkrije ko stoji iza rušenja u Hercegovačkoj", rekao je Janković i dodao da je najgore to što je "naš pravni sistem veoma urušen", jer se pravni sistem najteže oporavlja, zato što je najteže naći pravnike koji imaju hrabrost i znanje.\nPrema njegovim rečima, nije dobro to što je postalo manje bitno ono što je jako bitno: šta se desilo te noći, šta su radili fantomi, šta nije radila policija, šta nije urađeno od tog dana do danas. Ništa od toga tužilaštvo nije uradilo, dodao je on.\nNeće biti zaboravljeno\nPredstavnica inicijative "Ne da(vi)mo Beograd" Ksenija Radovanović reka je da se nada da će biti rasvetljeno ko su fantomi i koji su sve nadležni organi omogućili rušenje i nasilje u Hercegovačkoj, što bi "predstavljalo pobedu dalekosežniju od pukog kažnjavanja počinilaca".\nKako kaže, analiza trogodišnjih zbivanja oko Savamale i plana za "Beograd na vodi" pokazala je da je rušenje u Hercegovačkoj kulminacija.\nOna je podsetila da se Inicijativa već tri godine bavi ugovorom "Beograda na vodi", ukazujući da je rušenje u Hercegovačkoj kulminacija tog čitavog procesa. Kada se kaže "fantomi" to se ne odnosi samo na one koji su neposredno rušili objekte, već i na sve one u nadležnim insititucijama, koji su bili nadležni da reaguju i onemoguće da se to uopšte desi, rekla je ona. Smatra da će svi odgovorni biti uhapšeni.\nProfesor sa Univerziteta Uniuon Zoran Ivošević izjavio je da se nada da će slučaj Hercegovačke biti rasvetljen jer bi "u suprotnom celo društvo bilo u problemu, i država i njeno funkcionisanje".\n"Ako ti ljudi očekuju da se sve to zaboravi, 'Incijativa Ne da(vi)mo Beograd' to neće dozvoliti", poručio je Ivošević.\nPremijer i kandidat za predsednika Srbije, Aleksandar Vučić, rekao je u TV gostovanju na Radio-televiziji Srbije pitanje o rušenju u Savamali, da je greška bila što je to urađeno noću i da ne razume "one koji su to radili", ističući da bi on to "rušio u podne".\nMinistar unutrašnjih poslova Nebojša Stefanović, rekao je da ne zna dokle je stigla istraga o nereagovanju policije u "slučaju Savamala", jer to nije njegov posao i da misli da je Sektor unutrašnje kontrole dostavio izveštaj tužilaštvu, ali da "mora da proveri".\nTo je posao za tužilaštvo i organe istrage - da pokažu šta se dogodilo i kako, da se ne spekuliše. Ostavimo državne organe da rade svoj posao, rekao je Stefanović novinarima posle otvaranja radionice OEBS o prevenciji nasilnog ekstremizma u Srbiji. On je poručio da će nadležne organe ostaviti da rade svoj posao, jer bi se, u suprotnom, napravio opasan presedan – da svako može da presuđuje.


Vučić: Mir i stabilnost klјučni - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Mir i stabilnost klјučni\nVučić: Mir i stabilnost klјučni\n21.februar 2019. Izvor: Tanjug\nPredsednik Srbije Aleksandar Vučić kaže da su mir i stabilnost klјučni i da rata neće biti sve dok neko fizički ne napadne i ne počne da ubija Srbe, što, kako kaže, ne bi isklјučio, imajući u vidu neodgovornost i ludilo onih koji sada vode politiku u Prištini, ali i licemerje nekih zapadnih zemalјa.\n"Mira će biti, jer mir čuvamo i borimo se za mir, sve dok neko fizički ne napadne i ne počne da ubija Srbe. Nikad to ne bih isklјučio posebno imajući u vidu neodgovornost i ludilo među lјudima koji vode politiku u Prištini. A i zbog velikog licemerja nekih zemalјa koje pružaju prvo tihu, pa snažnu podršku ispod žita Haradinaju za ovo što radi", rekao je Vučić za TV Prva, navodeći da među tim zemlјama ima i nekih iz Evrope.\nNa pitanje šta je u vreme kada je bio u opoziciji uradio nakon što je Kosovo proglasilo nezavisnost , kaže da je podržavao sve koji su hteli da sačuvaju ustavni poredak.\n"Ali sam znao da smo već radili na očuvanju ranijeg Ustava, i to ratom. Izgubili smo to zahvalјujući politici - pogrešnoj - jer svaka je pogrešna, ako je rezultat pogrešan. Onda je došla druga politika koja nije radila ništa. Trebalo je biti na sredini, izmeriti snagu Srbije, ne uvoditi zemlјu u rat ako ćete mnogo toga da izgubite", rekao je on.\nOn dodaje da oni koji tada nisu uradili ništa, onda počeli da rade nešto - da pomažu kosovskim Albancima, izmestivši pitanje Kosova iz UN u EU, a onda je tu i najsramotnija odluka - pitanje pred MSP.\n"To Albanci sada stalno ponavlјaju, a sad to rade i Amerikanci. S kim god da se sastanem, kažu - dobili ste odgovor u MSP, a sad su počeli i neki Evroplјani", kaže Vučić.\n"Borimo se za zemlјu, gledamo da sačuvamo sve što možemo", zaklјučio je Vučić.\nVučić: Nema podrške za rešavanje kosovskog problema\nNema podrške za rešavanje kosovskog problema i nikad je dovolјno neće ni biti i bilo koje rešenje da se ponudi u Srbiji se za to neće dobiti većinska podrška, izjavio je danas predsednik Srbije Aleksandar Vučić.\nVučić je rekao da nije optimista da će se do nekog rešenja i doći, ali da ima političku hrabrost da se bori za rešavanje pitanja KiM i da ne mora da se skriva iza nekog.\n"Ja se time bavim i ne skrivam se, meni nije potrebno da kažem da imam 1.000 ili 2.000 lјudi koji će da kažu da su oni tu, preuzeo sam odgovornost", kazao je Vučić.\nVučić ističe da ne postoji idealno rešenje, ali i da bilo šta da se izgovori da bi to domah svi napali:\n"Ja preuzimam na sebe odgovornosot, najlakše je kritikovati onog koji gura uzbrdo kamen i sa strane stajati i bacati kamenčiće i plјunuti na to".\nVučić dodaje da danas lјudi u Srbiji pogrešno veruju da postoji zamrznuti konflikt, pošto je taj konflikt odmrznut, jer Albanci hoće punu konsolidaciju svoje države.\nNaveo je da je klјučan faktor odnos Srba i Albanaca, ali da Albanci hoće za zaokruže državnost i da su zbog svega što se dešava nervozni i donose ishitrene i pogrešne odluke, koje donose štetu Srbima.\nZbog toga, kako kaže, SAD i EU žure ka rešenju, jer vide nervozu Albanaca i da može lako da dođe do sukoba, pošto je Srbija nedvosmisleno rekla da neće dozvoliti napad na naš narod na KiM i progon našeg naroda.\n"Jasno je da samo jedan incident može da dovede do sukoba", rekao je Vučić i izrazio nadu da će biti dovolјno pametnih lјudi da ne dođe do sukoba, jer je bilo dosta ratovanja.\nUkazao je i da ga je i vlada, pred njegovih ingerencija kao predsednika, ovlastila da se bavi rešenjem pitanja KiM i da ne želi da ostavlјa to našoj deci i budućim generacijama.\nKaže da to nije pitanje političkog tereta, već da li će uopšte biti onog ko se usudi nešto da uradi kad je reč o KiM.\n"Druga je stvar što znam da bilo koje rešenje da ponudite većinu da dobijete nećete", istakao je Vučić.\nPredsednik ističe da politički protivnici, ali i svi drugi, misle da bi bolјe radili od njega taj posao borbe za KiM.\nKaže da je u Minhenu gde je imao debatu sa Hašimom Tačijem o KiM bio bolјe pripremlјen od Tačija, ali da je po komentarima video da politički protivnici u Srbiji nisu navijali za Srbiju i to da objasnimo neke stvari u svetu, već samo kako da sebi obezbede beneficije.\nIstiče da je svakom najlakše da govori šta hoće i zapitao Jovanu Joksimović kako bi ona kao građanin ove zemlјe želela da bude rešeno pitanje KiM, na šta mu je ona odgovorila - da se ne ostavi to pitanje mojoj deci.\nNa pitanje da li razgraničenje ili podela ili nekog drugo rešenje, Vučić je rekao da još ništa nemamo i da tek kada nešto bude postojalo možemo nešto više znati.


Petrol nastupa pre Animal Collective u SKC-u\nUrban BUG :: Magazin :: RAZNO :: Petrol nastupa pre Animal Collective u SKC-u\nU toku je pretprodaja ulaznica za koncert avangardnog njujorškog rok benda Animal Collective koji će se održati 19. oktobra u Velikoj sali beogradskog SKC-a.\nGrupa Petrol održaće mini koncert u foajeu Velike sale SKC-a, u 21h koji će prethoditi nastupu benda Animal Collective. Debi album Petrola Nezgodno vreme opasni dani je u prodaji od 1. oktobra. U pitanju je drugo izdanje u ediciji Nova srpska scena kojom produkcijska kuća Digimedia, u saradnji sa izdavačkom kućom Odličan Hrčak, želi da predstavi novi talas originalnih domaćih bendova koji su svoju afirmaciju doživeli kroz rubriku Scena, web magazina POPBOKS.\nAnimal Collective su verovatno najvažniji novi njujorški andergraund bend. Na isti način na koji su nekad zapanjili svetsku muzičku javnost dolazeći iz podzemnih klubova Njujorka jedni Velvet Underground, New York Dolls, Suicide, Sonic Youth, The Swans, The Rapture, Yeah Yeah Yeahs - danas to čine Animal Collective.\nRadi se o jednom od najzanimljivijih i najzabavnijih bendova današnjice, čije savršeno ukrštanje folk estetike i elektronike duguje ponešto Syd Barretu i prvoj fazi Pink Floyd, ali i ranoj psihodeliji uopšte, mada ne postoji ništa slično u istoriji rokenrola. Povezivanje slatkih vokalnih harmonija koje podsećaju na Beach Boys sa bučnom “noise” estetikom, dovelo ih je do otkrića nečeg što bi mogli nazvati ekstatičnom rok muzikom. Ukoliko je još uvek moguće biti originalan na način koji je deo savremene rok muzike - Animal Collective su ga pronašli.\nPromovišući svoj poslednji CD Strawberry Jam (osmi album po redu od 2000. godine), drugovi po imenu Panda Bear, Avey Tare, Deacon i Geologist, dolaze uvek spremni na neobičan i duhovit šou kakav do sada niste čuli. Okrenuti jedni prema drugima oni na nastupima formiraju krug svirajući na više instrumenata istovremeno - koriste razne gitare, analogne muzičke naprave, ali i najsavremenije mašine za „proizvodnju digitalnih zvukova“.\nKao gost Animal Collective, nastupiće Axolotl, odnosno Karl Bauer, mladi muzičar progresivnih shvatanja, koji smelo istažuje neotkrivene sfere između muzike i buke. Uspešno experimentisanje sa psihodeličnim aspektom spoja violine i elektronike dovelo ga je do saradnje sa muzičarima kao što su: Cluster, Animal Collective, Black Dice, Blues Control, Excepter, Boris, Yellow Swans, Neil Campbell, Sunroof!, Magik Markers i mnogi drugi.\nZa našu publiku ovo je jedna od retkih prilika da vidi grupu na vrhuncu snage, i to jedan od ključnih novih sastava koji značajno doprinose modernim kreativnim tendencijama i menjaju naše shvatanje muzike. Događaj na kome bi morao da bude svako ko drži do svog poznavanja rokenrola, elektronske muzike, psihodelije i sličnih radosti.\nSvaki kupac kompleta karata za Dis-patch festival, koji se održava 11-20. oktobra dobiće vaučer sa kojim će moći da kupi ulaznicu za Animal Collective na blagajni Studentskog kulturnog centra, po ceni od 800 RSD. Broj kompleta u ovoj specijalnoj ponudi je ograničen.\nOrganizator koncerta je Popboks Koncert, uskoro možete očekivati nastavak sličnih umetnički prodornih gostovanja zapaženih stranih muzičara u našim krajevima.


Oliver Ivanović bio opasan za one koji Kosovo mere cisternama goriva - Društvo - Dnevni list Danas\nPočetna » Društvo » Oliver Ivanović bio opasan za one koji Kosovo mere cisternama goriva\nOdržana debata Mitrovačkog društvenog kluba povodom treće godišnjice ubistva lidera SDP-a\nU slučaju Olivera Ivanovića, mi imamo profesionalno ubistvo koje je prepušteno amaterskoj istrazi.\n1Piše: Vuk Jeremić 15. januara 2021. 20.38\nCenu toga plaćaju svi, i na Kosovu i u centralnoj Srbiji, osim onih koji su to ubistvo organizovali. Međutim, duboko sam ubeđen da ubistvo ne može da ostane nerasvetljeno, jer ono predstavlja paradigmu situacije na Kosovu, rekao je Milivoje Mihajlović, novinar i bivši direktor Radio Beograda, govoreći na onlajn debati koju je povodom treće godišnjice ubistva Olivera Ivanovića organizovao Mitrovački društveni klub.\nMihajlović je istakao da je Ivanović bio čovek dijaloga, i neko ko je verovao da je suživot Srba i Albanaca na Kosovu moguć, zbog čega je postao meta mnogima.\n– On je pokazujući čvrstinu i hrabrost stekao neprijatelje i među Srbima i među Albancima. Bio je opasan za one koji već dvadeset godina profitiraju od situacije na Kosovu i koji cenu Kosova mere u cisternama goriva, u crnim fondovima, u tenderima…, naveo je Mihajlović.\nGovoreći o istrazi ubistva, Mihajlović je napomenuo da je ona na Kosovu uvučena u proceduralni lavirint, dok u Srbiji praktično i ne postoji.\n– Sve se svodi na komemorativne tekstove medija, od kojih većina, neki svesno a neki nesvesno, sakrivaju činjenicu da se istraga nalazi u ćorsokaku. Moj utisak je da ni u Beogradu, ni u Prištini, ni u međunarodnoj zajednici ne postoji ni minimum interesa da se otkriju nalogodavci i izvršioci ovog zločina, naveo je Mihajlović.\nKomentarišući reakcije iz Beograda i Prištine nakon ubistva Mihajlović je naglasio da je stekao utisak da su se političari ucenjivali saznanjima iz istrage i da su i jedni i drugi znali više nego što su javno govorili. On je dodao da je atentat na Ivanovića u potpunosti ućutkao Srbe na Kosovu.\n– Oni su praktično već godinama predati na upotrebu podzemlju. Ovo ubistvo je samo pečat tog poraza, kazao je Mihajlović.\nAleksandar Ivanović, advokat i bratanac ubijenog Olivera Ivanovića je naglasio da se u javnosti stvara narativ da se nikada neće otkriti istina o ovom zločinu.\n– Neophodno je da razbijemo taj stereotip. Onaj ko je organizovao ubistvo i računa sa tim da se svi pomirimo da nikada nećemo saznati istinu i da je to prosto realnost u kojoj živimo. Protiv tog uverenja se treba boriti i konstantno vršiti pritisak kako bi se otkrile ubice, navodi Ivanović.\nOn je napomenuo da je nemoguće da u Kosovskoj Mitrovici, koja je pokrivena sa više desetina kamera, ne postoji snimak ubistva, ali ni dva incidenta koju su mu prethodili.\n– Navodno nijedna kamera nije zabeležila trenutak kada je Oliveru zapaljen automobil, ali ni slučaj kada je u njegovu kuću ušao nepoznati čovek i pretio njegovoj porodici. Bilo bi značajno da se pronađu ti ljudi i njima postavi pitanje – gde su bili na dan ubistva, kazao je Ivanović.\nOn je dodao da to što danas ne postoji politički interes da se reši ubistvo Olivera Ivanovića ne znači da tog interesa neće biti za godinu dana.\n– Uveren sam da će se u nekom trenutku pronaći snimak ubistva i da ćemo ganjajući miša isterati slona, istakao je Ivanović.\nU Mitrovici godišnjica na dva mesta\nKosovska Mitrovica obeležiće danas u dva navrata treću godišnjicu od ubistva lidera Građanske inicijative SDP Olivera Ivanovića, pa će se u 8:15 sati, u vreme kada je ubijen, ispred prostorija svoje stranke, okupiti građani koje je pozvao bivši član stranke Marko Jakšić, dok će u 10 sati isto to učiniti i Građanska inicijativa SDP. „Prošle su tri godine iščekivanja i nade da će relevantne, kako međunarodne tako i institucije u Prištini uložiti svoj napor i profesionalnost da se konačno rasvetle imena nalogodavca i počinioca monstruoznog ubistva nad Oliverom Ivanovićem“, saopštila je GI SDP. Ta stranka vidi razlog za to u opstrukciji i nesaradnja istražnih organa Prištine sa Beogradom, prenosi portal Kossev.\nDa je malo toga učinjeno na rasvetljavanju ubistva Ivanovića, smatra i bivši član GI SDP Marko Jakšić, koji dodaje da je dosta urađeno na tome da se politička ideja i opcija koju je Ivanović vodio uništi i pošalje u istoriju. Saradnici mu se ućutkaju na ovaj ili onaj način, kao i da neki bliski mu ljudi izgledaju kao oteti i ucenjeni od režima u Beogradu, tvrdi Jakšić. Ivanovićeva supruga, Milena Popović najavila je ranije da će sa sinom Bogdanom u Beogradu u 8:15 sati u Hramu Svetog Save zapaliti sveću za Olivera.\nOliver Ivanović, ubistvoBeograd\nĐilas: Govorili bi za sve TV osim za Pink zbog ubistva Ivanovića\n16. januara 2021. u 11.06\nOn je bio opasan za kriminalce i njihove kriminalne veze Srbija – Kosovo i vlasti da realizuje rihu predaju Kosova i Metohije Šiptarima.


Trampova pobeda, nemačka aviokompanija - Obnavlja se linija Beograd - Priština\nTrampova pobeda, nemačka aviokompanija – Obnavlja se linija Beograd – Priština\nBeograd i Priština su sa avikompanijom Lufthanza potpisali sporazum koji bi trebalo da omogući obnovu avio linije između ta dva grada posle više od 20 godina.\nO’Brajen je sporazum nazvao “istorijskim”, dodajući da su komercijalne veze “žila kucavica moderne ekonomije”.\nPozdravili Tači, Mihajlović, Stoltenberg…\nPredsednik Kosova Hašim Tači pozdravo je potpisivanje pisma o namerama za ponovno uspostavljanje avio-linije Beograda – Priština kao “važan korak za kretanje građana i proces normalizacije”.\nPonovno uspostavljanje aviosaobraćaja između Beograda i Prištine može samo da donese dobro, rekla je potpredsednica vlade i ministarka saobraćaja Srbije Zorana Mihajlović dodajući da je i istakla da se već neko vreme radi na uspostavljanju administativnih i tehničkih uslova.\n“Ovo je važan korak, koji će omogućiti lakši i brži protok ljudi i roba unutar Zapadnog Balkana”, naveo je Stoltenberg, objavljeno je na sajtu NATO.\nSavetnik američkog predsednika za Srbiju i Kosovo, američki ambasador u Nemačkoj Ričard Grenel napisao je Tviteru da je predsednik Donald Tramp još jednom je doveo do istorijske pobede.\nAlbanski premijer Edi Rama pozdravio je sporazum o obnavljanju avio-linije na relaciji Priština – Beograd i poručio da ima još mnogo koraka koje treba učiniti sa vizijom i hrabrošću.\nVučić: Albanci bi voleli da je Er Srbija…\nPredsednik Srbije Aleksandar Vučić ocenio je da je potpisivanje pisma o namerama sa kompanijom Lufthanza o obnovi avio-linije Beograd-Priština “važna stvar” za našu zemlju.\n“Pismo o namerama za uspostavljanje direktne avio linije Beograd-Priština je važna stvar o kojoj je dugo vođen dijalog, kojim je pronađeno kompromisno rešenje u kojem niko ne može da kaže da smo priznali Kosovo”, rekao je Vučić u Davosu, gde učestvuje na Svetskom ekonomskom forumu.\nNa kritike što operater na toj direktnoj liniji neće biti Er Srbija, on je kazao da bi Albanci to voleli više nego bilo ko drugi, ali da je za nas to nemoguće, te objasnio zašto.\n“Morala bi Er Srbija da potpiše sva dokumenta sa državom Kosovo. Mora da potpiše ugovor sa aerodromom Adem Jašari, pa i Kosovom kao državom, da priznamo da nije pod našom kontrolom donji vazdušni sloj. Zato smo tražili i borili se da umešamo Kfor, da imamo posrednika, nekog koji je Rezolucijom UN predviđen za taj prostor”, objasnio je Vučić.\nPONOVO crni bilans u Italiji: Za jedan dan 189 umrlih\n18/11/2020 | 19:16\nZa poslanike nove nalepnice za parking i 700 miliona dinara\n“Nalazim rešenja i kad ih drugi ne vide”: Odlaze mašine sa gradilišta u Bloku 37...


Zakerberg i supruga daju 3,4 milijarde USD za nauku\n11/12/2021 | 11:00\nKompanija koja vodi filantropske poslove generalnog direktora Fejsbuka Marka Zakerberga i njegove supruge Prisile Čan, će investirati oko 3,4 milijarde dolara za unapređenje ljudskog zdravlja tokom narednih 10 do 15 godina, rekao je portparol te organizacije.\nInicijativa Čan Zakerberg (CZI) objavila je podatke o planovima za podršku u toj oblasti čiji je cilj da se posmatra, meri i analizira biološki proces kroz ljudsko telo.\nOrganizacija koja ima misiju da izleči, spreči ili upravlja svim bolestima do kraja veka navela je da će usmeriti naučni rad narednih 10 godina na razvoju novih istraživanja, instituta i tehnologija koji pomažu njenoj misiji.\nPortparol CZI Džef Makgregor rekao je da će biti dato 500 miliona dolara za formiranje instituta na Univerzitetu Harvard koji je usmeren na veštačku inteligenciju. Institut, koji će dobiti ova sredstva tokom narednih 15 godina će nositi ime Karen Kempner Zakerberg, po Zakerbergovoj majci.\nPortparol je rekao da će između 600 i 900 miliona dolara ići za novi institut za biomedicinsko snimanje, a milijarda dolara za Čan Zakerberg Biohab mrežu, novu inicijativu kojom se okupljaju naučne institucije da rade na “velikim naučnim izazovima”.\nPosebno će od 800 miliona do milijardu dolara biti dato tokom narednih deset godina za Biohab Čan Zakerberg čiji cilj je razvoj tehnologija za lečenje bolesti.\nZakerbergova druga kompanija Fejsbuk nedavno je promenila svoje ime i logo, a novi naziv je Meta Platforms Inc.\nMilanović o nabavci aviona za Hrvatsku: “Maznuto 200 miliona EUR”\nMilijardu dolara za fabriku čuvenih kockica u Vijetnamu


Wizz Air: Ukida se doplata za ručni prtljag – Radio Vitez\n20. srpnja 2017. 14:24 20. srpnja 2017.\nWizz Air, najveća low-cost aviokompanija u regionu Centralne i Istočne Evrope, danas saopštava da putnici više neće plaćati doplatu za unošenje većeg komada ručnog prtljaga u putničku kabinu na svim letovima Wizz Air-a od 29. oktobra 2017.\n• Putnici će moći da unesu u putničku kabinu jedan komad ručnog prtljaga maksimalnih dimenzija 55x40x23cm. Ovaj prtljag će biti uključen u cenu karte.\n• Ova odluka predstavlja povećanje limita besplatnog ručnog prtljaga za 50% u odnosu na trenutno važeće pravilo.\n• Putnicima koji su već ranije kupili karte, preko svih naših kanala prodaje, sa doplatama za veći ručni prtljag, a putuju od 29. oktobra 2017. biće vraćen novac, u iznosu plaćene doplate uvećane za 20%, u vidu kredita u okviru njihovog WIZZ naloga.\nIstraživanja zadovoljstva putnika pokazalo je da je preko 80% Wizz Air-ovih putnika veoma visoko ocenilo WIZZ u pogledu usluge tokom leta, ljubaznosti i profesionalizma osoblja. Wizz Air stalno osluškuje komentare svojih putnika, zbog čega verujemo da će nova pravila za ručni prtljag za njih predstavljati poboljšanje naše usluge.\n• Prioritetno ukrcavanje\n• Putnici mogu da u ručni prtljag unesu i jednu dodatnu, malu, torbu (maksimalnih dimenzija 40x30x18cm)\n• Garantovano unošenje ručnog prtljaga u putničku kabinu, počev od 29. oktobra (ovo je takođe dostupno i putnicima koji kupe WIZZ Go, WIZZ Plus i WIZZ Privilege Pass).\nGovoreći povodom objavljivanja finansijskih rezultata za prvo tromesečje (Q1) Jožef Varadi, generalni direktor (CEO) Wizz Air-a je izjavio: “Današnjim saopštenjem podvlačimo Wizz Air-ovu posvećenost stalnom poboljšanju iskustva naših putnika u svim segmentima putovanja. Wizz Air je ponosan na svoja softverska rešenja koja su prijemčiva putnicima, na najmoderniju tehnologiju i efikasnost naše flote kao i izvrsnu uslugu tokom leta i profesionalizam našeg osoblja. Predano radimo da obezbedimo da svako putovanje sa Wizz Air-om bude što jednostavnije i bez ikakvog stresa, a ukidanjem doplate za ručni prtljag na svim našim letovima počev od 29. oktobra dodatno naglašava našu posvećenost ovom cilju.\nPrevious ArticleU BiH skuplja struja nego u državama gdje je izvozimoNext Article„1000 Ivana“ –10 dana do kupreškog spektakla: Posljednji dan prijava za obaranje svjetskog rekorda


Opera „Madam Baterflaj“ 4.februara u Nišu - juGmedia\nNIŠ – Opera „Madam Baterflaj Narodnog pozorišta iz Beograda biće izvedena na rekonstruisanoj sceni niškog Narodnog pozorišta 04. februara sa početkom u 19 sati, a cena karte je 600 dinara.\nU martu će niška publika moći da pogleda operu „Don Paskvale“, a u aprilu operu „Rigoleto“, takođe u izvođenju operskog ansambla navedenog pozorišta.\nIz niškog Narodno pozorište najavljuju da će nakon pedeset godina ponovo omogućeno Nišlijama da uživaju u čarima opera koje će za njih pripremati i izvoditi isključivo niške „snage“. Tako se u maju može očekivati premijera opere „Slepi miš“ Johana Štrausa.\n“U godini Milanskog edikta, ali u u prvoj godini velikog povratka opere na scenu Narodnog pozorišta u Nišu naša publika moći će svakog meseca do kraja sezone 2012/13. da uživa u po jednom izvođenju veoma zanimljivih operskih predstava. U novoj sezoni biće i novih operskih iznenađenja”, naveo je u saoštenju marketing Narodnog pozorišta.


MARKOVIĆU 30 GODINA ZATVORA - Srbsko-bos Info desk - www.morel.si\n02.12.2021 ob 23:41\nBEOGRAD, (MOREL/FoNet) - Viši sud u Beogradu objavio je danas presudu u ponovljenom suđenju za ubistvo novnara i izdavača Slavka Ćuruvije kojom su Radomir Marković i Milan Radonjić osuđeni na po 30 godina zatvora, dok su Ratko Romić i Miroslav Kurak osuđeni na 20 godina zatvora, a osuđeni imaju pravo žalbe Apelacionom sudu.\nBivši šef Službe državne bezbednosti Srbije Marković je osuđen zbog krivičnog dela teško ubistvo u podstrekavanju, Radonjić, šef beogradskog centra DB, osuđen je zbog krivičnog dela teško ubistvo u saizvršilaštvu, a Romić i Kurak zbog krivičnog dela teško ubistvo u saizvršilaštvu.\nNa osnovu odredbe člana 258 stav 4 ZKP, navodi se u saopštenju Višeg suda, oštećena Jelena Ćuruvija-Đurica i oštećeni Rade Ćuruvija upućuju se na parnični postupak radi ostvarivanja imovinsko pravnog zahteva.\nMarković, Radonjić, Kurak i Romić treba da plate troškove krivičnog postupka po pravnosnažnosti presude, čiju će visinu sud utvrditi posebnim rešenjem, u roku od 15 dana po pravnosnažnosti istog rešenja, pod pretnjom prinudnog izvršenja, a da u roku od 15 dana po pravnosnažnosti presude, pod pretnjom prinudnog izvršenja plate na ime paušala iznos od po 20.000 dinara, kaže se u saopštenju.\nPrema Radonjiću i Romiću, rešenjem suda produžena je mera zabrane napuštanja stana, bez odobrenja suda, uz primenu elektronskog nadzora.\nTa mera može trajati dok za to postoji potreba, a najduže do pravnosnažnosti presude, odnosno do upućivanja okrivljenih na izdržavanje krivične sankcije, koja se sastoji u lišenju slobode.\nPrilikom ove odluke stranke i branioci mogu izjaviti žalbu Apelacionom sudu u Beogradu. (kraj)\nZ vladnimi ukrepi proti pandemiji v Sloveniji nezadovoljnih 62 ...\nImenovanje novega ravnatelja ali ravnateljice naj bo pravočasno, ...


Nesreća: Pokošeni pešaci kod Umke! - Naslovi.net vesti\nU TEŠKOJ saobraćajnoj nezgodi, koja se jutros dogodila na Obrenovačkom putu kod Umke, poginula je Svetlana K. (37), a muškarac S. M. (33) teško je povređen i prebačen na reanimaciju u Urgentni centar. Kako smo nezvanično saznali,... »\nKurir na licu mesta, teška nesreća kod umke, zatvoren saobraćaj ka Obrenovcu: Žena pešak poginula u blizini fabrike kartona, muškarac teško povređen (video)\nBEOGRAD - U teškoj saobraćajnoj nesreći koja se dogodila jutros oko 5.30 sati na Obrenovačkom putu poginula je pešak Svetlana K. (37), a muškarac pešak S. M. (33) teško je povređen i prebačen na reanimaciju Urgentnog centra. - On je sa teškim telesnim povredama prevezen u Urgentni centar - kazali... »\nŽena je poginula, a muškarac je teško povređen kada je na njih naletelo putničko vozilo kod fabrike kartona "Umka". Saobraćaj ka Obrenovcu je obustavljen.\nFoto: Mondo/ Stefan Stojanović U nesreći oko pet sati ujutro poginula je žena pešak (37), a teško je povređen muškarac, takođe pešak, prenosi RTS. On je prevezen na reanimaciju Urgentnog centra. Obustavljen je saobraćaj od... »\nKod Umke poginula žena pešak, muškarac teško povređen\nBEOGRAD: Na Novom obrenovačkom putu u blizini Umke, rano jutros dogodila se teška saobraćajna nesreća u kojoj je poginula žena pešak, a muškarac je teško povređen, rečeno je u Hitnoj pomoći.\nNesreća se dogodila oko 05.30 časova, kada je pešake, ženu i muškarca, udario automobil dok su prelazili put. Žena je preminula na licu mesta, dok je muškarac teško povređen i prevezen na reanimaciju Urgentnog... »\nAgenciji Beta je rečeno da je lekarska ekipa mogla samo da konstatuje smrt žene na licu mesta, a da je muškarca nakon ukazane pomoći prevezla na reanimaciju u Urgentni centar. U saobraćajnoj nezgodi u Bulevaru kralja Aleksandra... »\nAutomobil pokosio pešake, poginula žena, muškarac teško povređen\nBEOGRAD - Na Novom obrenovačkom putu u blizini Umke, rano jutros dogodila se teška saobraćajna nesreća u kojoj je poginula žena pešak, a muškarac je teško povređen, rečeno je Tanjugu u Hitnoj pomoći.\nŽena je poginula, a muškarac je teško povređen u udesu oko pet časova na Novom obrenovačkom drumu kod Umke, rečeno je u beogradskoj Hitnoj pomoći.\nAgenciji Beta je rečeno da je lekarska ekipa mogla samo da konstatuje smrt žene na licu mesta, a da je muškarca nakon ukazane pomoći prevezla na reanimaciju u Urgentni... »\nPokosio pešake kod Umke, žena poginula, muškarac povređen\nNa Novom obrenovačkom putu u blizini Umke, rano jutros dogodila se teška saobraćajna nesreća u kojoj je poginula žena pešak, a muškarac je teško povređen.\nNesreća se dogodila oko 05.30 h, kada je pešake, ženu i muškarca, udario automobil dok su prelazili put. Žena je preminula na licu mesta, dok je muškarac teško povređen i prevezen na reanimaciju Urgentnog centra. Hitna pomoć je... »


Zatvoreni bazen spreman za otvaranje - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Zatvoreni bazen spreman za otvaranje\nZatvoreni bazen spreman za otvaranje\npetak, 16 decembar 2011 10:45\nSve je spremno za otvaranje kragujevačkog zatvorenog bazena. Svečanost koja će ozvaničiti početak rada dugo očekivanog gradskog kupališta biće održana u nedelju. Uz predstavnike grada i ministarstava omladine i sporta taj čin će revijalnom utakmicom uveličati vaterpolo reprezentacija Srbije, ali i mladi kragujevački plivači.\nNakon više decenija čekanja Kragujevčani konačno dobijaju zatvoreni bazen. Grad Kragujevac i Ministarstvo omladine i sporta su u izgradnju ovog savremnog objekta uložili oko 400 miliona dinara. Prema ocenama svih koji su do sada bili u prilici da vide bazen reč je o najsavremenijem objektu takvog tipa u Srbiji. U nedavno formiranom sportskom centru ''Park'' ističu da je sve spremno za svečano otvaranje u nedelju 18. decembra.\nVeć od narednog ponedeljka svi Kragujevčani moći će da uživaju u čarima rekreacije na vodi i tokom zime. U sportskom centru ''Park'' najavljuju različite sadržaje, ali i pogodnosti za posetioce.\nSpecijalni gosti na otvaranju biće najbolje plasirani učesnici konkursa za ime, logo i zaštitno lice zatvorenog bazena.\nSnimak kompletne svečanosti Televizija Kragujevac emitovaće iste večeri od 21 sat.\n0 #1 aca 12-01-2013 13:48\nDa li radite u ponedenjak 14.01.2013 godine, da znamo da dodjemo..?


Ugostiteljski objekat sa smeštajem Plamen-Grad\nBack TURIZAM HOTELI Ugostiteljski objekat sa smeštajem Plamen-Grad\npetak, 31 maj 2013 15:44\nUtvrđenje „Castrum Cave“, u znak uspostavljanja primirja sa Turcima, carica Marija Terezija je naredila da se poruši i tako je Kovin ostao bez vidljivih znakova nekadašnjeg grada na obali Dunava. Eoli i vreme prekrili su sasvim i ono malo ostataka zidina, a priroda i čovek su pomogli da se površina od oko 2 ha pretvori u lep park i omiljeno sastajalište mladih.\nU vreme gradnje HE Đerdap 1, na ostacima utvrđenja “Stari grad”, podignut je hotel za smeštaj radnika, koji je potom ostao na upravljanje opštinskim strukturama, a da bi se na neki način odužili za gostoprimstvo, inženjeri su osmislili i izlili maketu toka Dunava od ušća Tise do Đerdapa, sa sve HE i prevodnicama, duž jednog dela parka. Još uvek je to jedinstvena maketa u svetu.\nUgostieljsko-smeštajni objekat je od hotela za radnike menjao naziv i namenu i dugo godina bio jedini smeštaj u opštini. U posedu sadašnjeg vlasnika nekadašnji hotel, a trenutno zvanično registrovan kao ugostiteljski objekat sa smeštajem “Plamen-Grad”, je od septembra prošle godine. Renoviran je i osposobljen za prijem gostiju čak i sa posebnim zahtevima u kvalitetu. Objekat je kapaciteta 68 ležajeva u jednokrevetnim, dvokrevetnim, trokrevetnim i par petokreventih soba, kao i u 3 apartmana. Svaka soba je sa kupatilom, TV-om, klimom, dostupan je wi-fi, a restoran je podeljen u tri sale, ukupnog kapaciteta oko 250 mesta.\nParkovski prostor oko objekta, dislociran od gradske buke, a sa pogledom na rukavac Dunava, pruža idealne uslove za odmor i šetnju, te boravak ovde čini prijatnim i pamtljivim.\nZa sve one koji traže mesto gde će provesti vikend, pobeći od buke i užurbanosti, objekat “Plamen-Grad” je pravi izbor. Ali odlično mesto i za pripreme sportista, sportske kampove, mini seminare, team building programe i mnoga druga druženja.\nBlizina reke pruža mogućnost i za nautički turizam, vožnju turističkim brodićima prema Smederevu ili ušću Morave, a blizina Deliblatske peščare daje prostora ljubiteljima lovnog turizma, bird watcherima, izletnicima, biciklistima,\nda uživaju u jedinstvenoj prirodi ” banatske sahare”.


2.000 građana Srbije prima privatnu penziju – Bankar.rs\nHome/SVE VESTI/2.000 građana Srbije prima privatnu penziju\n2.000 građana Srbije prima privatnu penziju\nDobar zamajac razvoju penzijskih fondova kod nas dala su javna preduzeća. Kada je pre deceniju tržište reformisano većina javnih preduzeća počela je svojim radnicima da uplaćuju za dodatnu penziju. Međutim, zbog krize, to je bilo kratkog daha, tako da se danas prstima jedne ruke mogu izbrojati preduzeća koja i dalje uplaćuju, piše Kamatica.\nŠto se duže ulaže u privatni fond penzija je veća, ali i za one koji su u 45. nije kasno. Primera radi, ako 20 godina uplaćuju 2.400 dinara mesečno obezbedili su 15 godina isplatu penzije od 13.700, navodi Kamatica.\nViše od 64 odstouplatana lične račune članova fondova dolazi od njihovih poslodavaca, a među onima koji samostalno uplaćuju svoj penzijskiračunima i više od dvadesetak beba.\nnbs Penzijski fondovi Privatne penzije


Statističar lupa o sto posto | onako, sasvim usput\nStatističar lupa o sto posto\nNeke stvari se nikada ne menjaju, zar ne?\nPre dve godine (sad već pomalo bivši) guverner je govorio „dvehiljadiTA osma“, prošle godine je ponavljao „dvehiljadiTA deveta“, a ove godine kaže „dvehiljadiTA deseta“. Godine prolaze, a guverner nije uspeo da nauči brojanje na maternjem jeziku.\nDule Vujošević već nekoliko godina dobija važne utakmice sa timom koji je na početku sezone uvek mnogo slabiji nego onaj lane. Tako su se i rodile poskočice u vezi sa svemogućim Duletom: „Neki ljudi nose majice sa likom Supermena, a Supermen nosi majicu sa likom Duleta Vujoševića“, „Kod Duleta bi i plavuše naučile da igraju zonu“, „Čak Noris navija za Zvezdu jer mu je Dule zabranio da navija za Partizan“…\nNikada se ne menjaju i izjave političara. Oni stalno govore da statistika pokazuje da je „Srbija izašla iz recesije“, da „živimo bolje, ali se to možda ne primećuje dovoljno u realnom životu“, „da u nastupajući period treba gledati sa optimizmom“… U isto vreme znamo da dinar pada u odnosu na evro, koji pada u odnosu na dolar, koji pada u odnosu na jen, koji je ozbiljno uzdrman ekonomskom krizom i stoji veoma slabo.\nKo je bio u samoposluzi bar jednom ove godine, taj ne veruje u statistike koje nam govore političari. A i svi znaju za štos u kojem statistika dolazi do punog izražaja: Ti jedeš meso, ja jedem kupus – u proseku jedemo sarmu!\nUostalom, postoji priča o čoveku koji je otišao do vrhunskih statističara, rekao im da se strašno plaši od bombe u avionu i upitao ih koji je račun verovatnoće da će se bomba naći baš u avionu kojim on leti. Oni su brzo izračunali – verovatnoća je mala, tek 0,0002 odsto. „To je za mene isuviše velika verovatnoća, kako bih mogao da je smanjim“, upita čovek. „Ništa lakše“, odgovorili su statističari, „ponesite bombu sa sobom. Račun verovatnoće da će se dve bombe naći u avionu kojim letite je 0,0000000001 odsto!“\n(tekst je objavljen početkom aprila na Radiju Tri iz Beograda, u rubrici „Beograd za poneti – rasprodaja grešnih misli“)\n« Pogled na gore Beogradski „monopol“ »\nДатум : април 11, 2010\nОзнаке: beograd, srbija, statistika\nshunjalica (00:11:38) :\nkoliko nula statistika daje za treću bombu ?!? 🙂\ndarkok (19:38:50) :\nZavisi kod koga je bomba, kao i kod koga su prve dve. Na primer, ako ti imaš jednu bombu, a ja imam drugu (tu verovatnoću već znamo), ako treću bombu nosi neko nama nepoznat onda je broj nula bar 40 iza zareza. Međutim, ako se ti i ja poznajemo verovatnoća se smanjuje jer postoji mogućnost da smo se dogovorili da oboje ponesemo po bombu. U slučaju da su obe bombe kod tebe, a ja nosim treću verovatnoća se još smanjuje, a ako se još i pozajemo onda je verovatnoća veća od nekoliko procentata… Ako ni ti ni ja ne nosimo bombu, a neka treća osoba nosi sve tri onda je verovatnoća kao kod slučaja da se jedna bomba nađe u avionu. E, sad, ako ti nosiš jednu bombu, a neko sasvim nepoznat drugu bombu, onda je verovatnoća najmanja ako se treća bomba nalazi kod ružičaste žirafe koja putuje prvom klasom (to je zato što se zna da ružičaste žirafe uglavnom putuju drugom klasom). Da je žirafica u drugoj klasi verovatnoća bi bila nešto veća. Najmanja je verovatnoća da su tri bombe u avionu ako je jedna kod ružičaste žirafe koja putuje prvom klasom, druga kod žene iz Mongolije koja navija za Hajduk iz Kule (i putuje na kongres egipatskih ronilaca), a treća bomba kod plavo-zelenog labradora koji putuje prerušen u tanzanijsko prase. Lično, voleo bih da se nalazim u takvom avionu…


Putin: Proizvodnja nafte i gasa iz škriljaca - varvarski čin\nTanjug 20. novembra 2019. 19:12\nNJUJORK/MOSKVA – Ruski predsednik Vladimir Putin oštro je kritikovao zemlje poput Sjedinjenih Država zbog toga što ignorišu uticaj proizvodnje nafte i gasa iz škriljaca na životnu sredinu, opisujući to kao „varvarski“ postupak koji Kremlj neće slediti.\n„Današnja tehnologija proizvodnje nafte iz škriljaca i gasa iz škriljca bez sumnje je… varvarska“, rekao je Putin danas u govoru na jednoj poslovnoj konferenciji u Moskvi, prenosi američka tv mreža CNBC.\n„Te tehnologije uništavaju životnu sredinu“, objasnio je on, dodajući da područja obuhvaćena takvim procesom ekstrakcije obično budu ostavljena u „stanju rizika“.\n„Uprkos svim ekonomskim koristima, nama te tehologije ne trebaju i nikada to nećemo raditi. Možete biti sigurni da će Rusija uvek biti odgovoran akter na globalnom energetskom tržištu“, rekao je Putin.


Srbija spremna za pregovore o Kosovu - Vijesti.me\nPredsjednik Srbije Boris Tadić izjavio je da je Srbija spremna već nedeljama da počne pregovore o Kosovu. Pregovori s Prištinom vodiće se na ekspertskom nivou, a susreti s Tačijem nisu predviđeni, javlja Tanjug.\n"Izvještaj Dika Martija nije potresao samo kosovsku političku scenu, već i svjetsku medijsku scenu. Onaj svijet koji je navikao da stvari gleda crno-bijelo, na štetu Srba, sada se malo zamislio", rekao je Tadić u intervjuu "Blicu".\nTadić je naglasio da o rekonstrukciji vlade treba da se povede ozbiljan razgovor među koalicionim partnerima, a ne preko medija.\nUpitan da li bi u rekonstrukciji vlade trebalo mijenjati i premijera, Tadić je odgovorio da je on (premijer Mirko Cvetković) jedan od ljudi čija su rješenja bila izuzetno važna i koja su doprinela stabilizaciji prilika u vrijeme krize.


Ko koči NATO u BiH i zašto? – Magazin Plus\nHome/Politika/Ko koči NATO u BiH i zašto?\nVijeće ministara BiH trebalo je juče razmatrati prijedlog godišnjeg nacionalnog programa BiH 2018-2019. godina čiji je predlagač Komisija za NATO integracioni proces BiH, međutim ova tačka skinuta je sa dnevnog reda.\nOvdje se radi o uslovu BiH kako bi Akcioni plan za članstvo (MAP) BiH u NATO bio aktiviran. Ova tačka trebala bi da se razmatra na narednoj sjednici Vijeća ministara BiH, ukoliko opet ne dođe do nekih promjena.\nPodsjetimo da je ovaj prijedlog skinut je i sa dnevnog reda sjednice Vijeća ministara održane 27. decembra, a već je poznato da vodeće stranke iz RS neće podržati put BiH u NATO, pozivajući se na odluku NSRS o vojnoj neutralnosti RS.\nDragan Mektić, ministar sigurnosti u Vijeću ministara izjavio je da su prilikom utvrđivanja dnevnog reda sjednice ministar vanjskih poslova Igor Crnadak i on bili za to da ova tačka bude skinuta i da se o njoj ne raspravlja.\nTreba podsjetiti da će usvajanje godišnjeg nacionalnog plana za NATO će odrediti i tempo formiranja novog saziva Vijeća ministara BiH. Naime, članovi Predsjedništva BiH Željko Komšić i Šefik Džaferović su ranije su poručili da neće podržati imenovanje mandatara za novi saziv iz SNSD-a Zorana Tegeltije dok se ne usvoji godišnji plan za NATO.\nDODIK O ULASKU U NATO\nPredsjedavajući Predsjedništva Bosne i Hercegovine i predsjednik Saveza nezavisnih socijaldemokrata (SNSD) Milorad Dodik juče je rekao da Sjevernoatlantski savez (NATO) nije neutralna organizacija, jer se stavio na stranu neprijatelja srpskog naroda.\n“Pitanje približavanja BiH EU ne treba se vezati za pitanje NATO-a. Postoji rezolucija Republike Srpske o vojnoj neutralnosti i ja ću je poštovati. Stav o NATO-u je isključivo vezan za činjenicu da je NATO nas bombardirao, nanio je ozbiljne štete srpskom narodu te je usmjeren na razgradnju Republike Srpske u političkom smislu. Zbog toga nije moguće da prihvatimo da budemo dio tog saveza jer bi to značilo potpunu razgradnju RS”, rekao je Dodik.\nDodik je dodao da nije protiv toga da RS bude u okviru BiH, ali se moramo vratiti na okvire izvornog Dejtonskog mirovnog sporazuma jer samo tako može egzistirati.\nPonovio je da SNSD-u nije samo i isključivo stalo do formiranja Vijeća ministara BiH, ali spremni su prihvatiti odgovornost, no Dodik je rekao da su ga Bošnjaci “izigrali“ jer je imenovan Denis Zvizdić u Kolegij Predstavničkog doma Parlamentarne skupštine BiH, ali se onda Stranka demokratska akcije (SDA) povukla iz imenovanja novog saziva Vijeća ministara BiH.\nZastupnik Demokratske fronte (DF) u Predstavničkom domu Parlamentarne skupštine Bosne i Hercegovine Zlatan Begić rekao je juče da su političke ucjene praćene kršenjem ustavnih i zakonskih normi postale konstanta u političkom djelovanju Saveza nezavisnih socijaldemokrata (SNSD).\nU saopštenju DF-a objasnio je da bi SNSD prvo svoje političko djelovanje trebao uskladiti sa Ustavom BiH i važećim zakonima poput Zakon o odbrani BiH kako bi uopće bio validan za razgovore o novom sazivu Vijeća ministara Bosne i Hercegovine. Podsjetio je da Zakon o odbrani BiH propisuje da će Parlamentarna skupština, Vijeće ministara, Predsjedništvo i subjekti odbrane, u okviru ustavne i zakonske nadležnosti, provesti sve potrebne aktivnosti za prijem Bosne i Hercegovine u članstvo u Sjevernoatlantskom savezu (NATO).\n“Ovdje se uopće ne radi o bilo kakvom političkom ucjenjivanju člana Predsjedništva BiH i lidera DF-a Željka Komšića već o pozivu SNSD-u da poštuje Ustav i važeće zakone – kazao je Begić, pozivajući i predsjednicu Republike Srpske Željku Cvijanović (SNSD) da se upozna o nadležnostima državnog nivoa.\nNaveo je i da je rezolucija Republike Srpske o vojnoj neutralnosti neustavan akt i pravno neobavezujući, te se može smatrati aktom kojim bi se derogirale ili zaobilazile odredbe Ustava BiH i Zakona o odbrani BiH.\nInsistiranje na suprotnom pristupu, zaključio je Begić u saopćenju, osim što predstavlja nastavak jeftine turbo-nacionalističke politike, istovremeno je pravno neprihvatljiv, a time i politički neodgovoran akt prema bh. građanima, a istovremeno predstavlje i prijetnju stabilnosti i miru u BiH i regionu.\n“Poštivanje ranije preuzetih obaveza na euroatlantskom putu Bosne i Hercegovine mora biti temelj i preduvjet bilo kakvih pregovora o formiranju nove vlasti na nivou BiH. Narod i Pravda iskazuju punu podršku svim probosanskim snagama na državnom nivou da istraju u odbrani interesa i zaštiti države. Pozdravljamo stavove članova Predsjedništva BiH Željka Komšića i Šefika Džaferovića o potrebi definiranja prioriteta koji su vitalni za našu državu prije formiranja vlasti“, stav je Predsjedništva Naroda i Pravde.\nRAZGOVOR U HRVATSKOJ\nSusret je bio prilika za razgovor o odnosima Bosne i Hercegovine i Republike Hrvatske i evropskim integracijama BiH. Predsjednica Grabar-Kitarović je kazala kako Hrvatska podržava BiH na evropskom putu, te potvrdila spremnost institucija Republike Hrvatske za nastavak pomoći i podrške Bosni i Hercegovini za članstvo u Evropskoj uniji i NATO-u.


Ne ubijajte kormorane! Banjaluka.com\nNe ubijajte kormorane!\nBANJALUKA – Banjalučki Centar za životnu sredinu, Društvo za istraživanje i zaštitu biodiverziteta, kao i sarajevsko Ornitološko društvo “Naše ptice” apelovali su na nadležne institucije i sportsko – ribolovna udruženja da prestanu sa javnim pozivanjem na ubijanje ptice kormoran u dolini Vrbasa.\nU saopštenju ovih društava ističe se da je brojnost kormorana povećana usljed vremenskih neprilika, koje su zadesile BiH posljednje dvije nedjelje, kao i zaleđenih rijeka, zbog kojih se veliki broj ptica počeo kretati prema mjestima gdje ima hrane, pa zalaziti i u gradove.\nIz organizacija navode da se u pozivu na ubijanje ove ptice daju proizvoljno iznesene brojke, te da nijednog trenutka nisu prezentovane stvarne naučne činjenice o brojnosti i distribuciji ove vrste u BiH.\n“Kao sredstva tumačenja navodi se da je ova vrsta ekstremna štetočina, da može pojesti i do tri svoje težine i drugo. Prema brojnim istraživanjima, veliki kormoran se uglavnom hrani ribom nižeg kvaliteta, a rijetko se hrani većom ribom”, navodi se u saopštenju.\nOrganizacije ističu da je veliki kormoran, vranac, široko rasprostranjena vrsta, ali u BiH je već nekoliko decenija, zbog nenaučnog pristupa i pogrešnih tumačenja o njegovoj biologiji, označena kao štetočina, te da se zaboravlja njegovo važno mjesto u lancu ishrane riječnih ekosistema, odnosno kontrolu onih vrsta riba koje štete ribnjacima i prenose određene nametnike.\n“Bez naučnih podataka i ispravnih informacija je veoma opasno apelovati da se ovako vrijedna ptičija vrsta ubija, čime se šire dezinformacije među stanovništvom. Naše organizacije već neko vrijeme imaju aktivnosti na polju zaštite i monitoringa ptica u BiH, te svakako trebamo biti konsultovani u procesu donošenja bilo kakvih odluka vezano za status kormorana”, naglašeno je u saopštenju.


Vreme 1253 - Reforma: Zakon se mora dosledno sprovoditi\nAmerička privredna komora će nastaviti da bude partner Vladi Republike Srbije i da svojim savetima i ekspertizom pomogne iznalaženje najboljih zakonskih i praktičnih rešenja za poboljšanje poslovne klime. Očekujemo dosta izazova u 2015, ali i pozitivne pomake u većoj meri nego što je to bilo u godini koju ostavljamo za nama\nAmerička privredna komora u Srbiji i naredne godine će raditi na poboljšanju ekonomske konkurentnosti i zakonodavstva, kako bi se kreiralo bolje, predvidljivije i stabilnije poslovno okruženje. Ekonomski oporavak je svakako prioritet Srbije, što podrazumeva dalje sprovođenje odlučnih reformi koje će doprineti smanjenju sive ekonomije, povećanju likvidnosti poslovnog sektora i uspostavljanju povoljnih uslova kreditiranja, prvenstveno za mala i srednja preduzeća.\nPrema istraživanju koje smo sproveli među našim članicama, reforme koje privreda očekuje od Vlade Republike Srbije u 2015. godini jesu povećanje predvidivosti poreske politike, kao i dosledno sprovođenje zakona. Američka privredna komora će nastaviti da bude partner Vladi Republike Srbije i da svojim savetima i ekspertizom pomogne iznalaženje najboljih zakonskih i praktičnih rešenja za poboljšanje poslovne klime. Očekujemo mnogo izazova u 2015, ali i pozitivne pomake u većoj meri nego što je to bilo u godini koju ostavljamo za nama.\nU prethodnoj godini napravljeni su značajni reformski pomaci, pre svega donošenjem Zakona o radu i izmenama Zakona o planiranju i izgradnji. Kako je sivo tržište jedino moguće smanjiti kroz odlučnu akciju države, očekujemo da se nastavi sa doslednim sprovođenjem postojećih zakona. Kada budemo uspeli da smanjimo obim transakcija u "sivoj zoni", novi zakon o inspekcijskom nadzoru, čije usvajanje očekujemo do kraja godine, predstavljaće jedan od prvih koraka ka očuvanju i stabilizaciji legalnog tržišta. Naravno, ovaj zakon mora biti dosledno sprovođen i mora se na pravi način, putem stalnog radnog tela, uspostaviti koordinacija svih inspekcija na terenu.\nPored posvećenosti lokalnim prioritetima koje su definisale naše članice, mi u AmChamu radimo i na pozicioniranju regiona kao jedinstvenog i funkcionalnog, politički stabilnog entiteta. Zato će jedna od naših inicijativa naredne godine povezati deset AmChamova iz regiona i predstaviće potencijalnim investitorima region Jugoistočne Evrope kao jedinstvenu investicionu destinaciju pod imenom NEW SEE.\nImajući u vidu sve planirane aktivnosti, sa nestrpljenjem očekujemo godinu pred nama i spremni smo da uložimo veliku energiju i posvećenost kako bismo ostvarili sve zacrtane ciljeve.\nAutorka je predsednica Američke privredne komore u Srbiji i potpredsednica kompanije "Filip Moris internešnal" za Jugoistočnu Evropu


Јavni konkurs za sufinansiranje izrade planova razvoja jedinica lokalne samouprave na teritoriji Аutonomne pokrajine Вojvodine – ICR\nPokrajinski sekretarijat za regionalni razvoj, međuregionalnu saradnju i lokalnu samoupravu sufinansiraće do 85 % od ukupne vrednosti postupka pripreme i izrade planova razvoja, odnosno izmena i dopuna već usvojenih planova razvoja u skladu sa Zakonom o planskom sistemu Republike Srbije. Najviši iznos odobrenih sredstava po pojedinačnoj prijavi iznosi 1.000.000,00 dinara.\nPreostali iznos sredstava mora obezbediti podnosilac prijave iz sopstvenih izvora ili iz drugih izvora.\n1. Pravo učešća na konkursu kao podnosioci imaju jedinice lokalnih samouprava sa teritorije AP Vojvodine koje su izvršile svoje obaveze u pogledu pravdanja sredstava, finansijskog i narativnog izveštavanja po ugovorima koji su ranije zaključeni sa Pokrajinskim sekretarijatom za regionalni razvoj, međuregionalnu saradnju i lokalnu samoupravu.\n2. Podnosioci prijava su jedinice lokalne samouprave i kao takve konkurišu samostalno.\n3. Prijave na Konkurs moraju biti predate na prijavnim konkursnim obrascima popunjenim u skladu sa Smernicama za podnosioce projekta.\n4. Konkursna dokumentacija može se preuzeti sa internet stranice, Pokrajinskog sekretarijata za regionalni razvoj, međuregionalnu saradnju i lokalnu samoupravu: www.region.vojvodina.gov.rs.\n5. Prijavni konkursni obrasci dostavljaju se u štampanom obliku: jedan original overen pečatom i potpisan.\n6. Na koverti mora da stoji naziv „KONKURS za sufinansiranje izrade planova razvoja jedinica lokalne samouprave na teritoriji AP Vojvodine“, adresa podnosioca prijave i tekst: „Ne otvarati“\n7. Prijave se dostavljaju na adresu:\n8. Rok za podnošenje prijave na konkurs je 30 dana od dana objavljivanja.\n9. Neblagovremene i nekompletne prijave, kao i prijave koje nisu overene pečatom i potpisom ovlašćenog lica, neće se razmatrati. Konkursna dokumentacija se ne vraća.\n10. Pokrajinski sekretarijat za regionalni razvoj, međuregionalnu saradnju i lokalnu samoupravu doneće konačno rešenje o dodeli sredstava. Rezultati konkursa biće objavljeni na veb stranici: www.region.vojvodina.gov.rs.\n11. Ukoliko sredstva budu odobrena, podnosilac prijave zaključuje ugovor sa Pokrajinskim sekretarijatom za regionalni razvoj, međuregionalnu saradnju i lokalnu samoupravu.


Grčka od Rusa dobija tri milijarde evra avansa za Turski tok | Herceg Televizija Trebinje\nGrčka od Rusa dobija tri milijarde evra avansa za Turski tok\nGrčka može da dobije do tri milijarde evra kao ruski avans u slučaju da zaključi sporazum o izgradnji tranzitnog gasovoda preko svoje teritorije za isporuku ruskog gasa u okviru projekta Turski tok, rekao je premijer Aleksis Cipras u intervjuu Star TV.\nPrema njegovim rečima, kao rezultat realizacije projekta na teritoriji Grčke će biti izgrađeno evropsko energetsko čvorište, što će sniziti cenu energije za Grčku. Pri tome Atina smatra da je uslov izgradnje gasovoda usklađenost sa svim zahtevima evropskog zakonodavstva.\nRanije su nemački mediji objavili da će, u okviru ugovora s Moskvom o Turskom toku, Atina dobiti avans do pet milijardi evra. Međutim, pres sekretar ruskog predsednika Dmitrij Peskov je to demantovao.\nRusija i Grčka razmatraju izgradnju grčkog kraka Turskog toka. Projekat, kako su najavili predstavnici ruske strane, može da realizuje rusko-evropski konzorcijum u skladu sa evropskim zakonodavstvom. Gasprom namerava da preko teritorije Grčke transportuje 47 milijardi kubnih metara gasa.\nDirektor ruske kompanije Aleksej Miler je ranije procenio troškove Atine za izgradnju svog dela cevovoda na dve milijarde evra.\nTurski tok trebalo bi da zameni Južni tok, čija izgradnja je zamrznuta krajem 2014. godine. Projekat Turski tok je za Rusiju jedan od prioritetnih jer tranzitni ugovor s Ukrajinom o isporuci ruskog gasa Evropi preko njene teritorije neće biti obnovljen posle 2019. godine.\nU intervjuu Star TV Aleksis Cipras je takođe izrazio uverenje da će sporazum izmedju Atine i medjunarodnih kreditora biti postignut u najskorije vreme. On se nada da bi preliminarni sporazum mogao da bude usaglašen do kraja nedelje. A do 9. maja, prema Ciprasu, strane mogu da prevazidju sve razlike.\nMeđunarodni kreditori u zamenu za finansijsku pomoć traže od Grčke da nastave kurs stroge štenje. Atina veruje da će reforme, na kojima insistiraju kreditori, samo pogoršati ekonomsku situaciju u zemlji.\nGrčka je ranije računala da će uspeti da se dogovore o isplatili 7,2 milijarde evra, poslednje tranše kredita iz paketa finansijske pomoći, do zaključenja novog sporazuma.\nIzvor: Bilc/IN4S portal


Uticaj privatizacije na poslovanje privrednih subjekata i ekonomski rast Srbije Digitalni repozitorijum Instituta ekonomskih nauka u Beogradu\nUticaj privatizacije na poslovanje privrednih subjekata i ekonomski rast Srbije\nis_2010_01.pdf - Published Version\nU Srbiji ni posle 20 godina sprovođenja privatizacije, po više različitih osnovnih modela i zakona, ovaj proces nije završen. Pri tome mnoga od inicijalnih očekivanja su izneverena, a do sada ostvarene privatizacije nisu radikalno unapredile poslovanje znčajnog broja privatizovanih preduzeća. Procesi privatizacije i restrukturiranja imali su posebno negativni efekat na kretanje zaposlenosti. Ipak, Srbija mora da končano završi proces svojinske transformacije, kako bi dostigla standarde koji bi joj omogućilo članstvo u EU, što je nesumljivo strateški cilj broj jedan naše zemlje.\nprivatizacija, poslovno restrukturiranje, privredni razvoj, konkurentnost


Odlaže se ski opening - Užicka Republika Press\nOdlaže se ski opening\nZbog visokih temperatura i nedostatka snega, ski opening koji je planiran za period od 20. do 22. decembra se odlaže. O novom terminu ski openinga ljubitelji zimskih sportova biće blagovremeno obavešteni, poručuju iz Skijališta Srbije.\nO pojedinačnim i porodičnim cenama ski karata koje vas očekuju na Torniku tokom sezone 2019/2020 na narednim fotografijama.\nInače, prema najavi meteorologa sve do vikenda zadržaće se sunčano i toplo vreme za ovaj period godine, sa najvišom temperaturom do 18 stepeni, dok se veći pad temperature očekuje tek krajem meseca kada se najavljuje i sneg i u nižim predelima.\nMeteorolog Nedeljko Todorović rekao je da će i sledeća sedmica biti relativno topla, ali sa nešto nižim temperaturama u odnosu na ovu nedelju. Prema njegovim rečima, od 21. decembra očekuje se kratkotrajno zahlađenje, a od 27. decembra sledi novo zahlađenje sa kišom, a u višim planinskim predelima sa snegom.


Odigrano 29. kolo Srpske lige-Istok – Objektivni\nPočetna/Sport/Fudbal/Odigrano 29. kolo Srpske lige-Istok\nOdigrano 29. kolo Srpske lige-Istok\nOdigrano je 29. kolo Srpske fudbalske lige-Istok. Budućnost iz Popovca se „saplela“ u Paraćinu i odigrala 2:2 sa SFS Borcem, OFK Sinđelić je na svom terenu savladao SFK Moravu sa 2:1, dok je Car Konstantin poražen od Dunava u Prahovu rezultatom 2:1.\nBudućnost polako gubi korak u poteri za vodećim Timokom. Popovčani su i dalje desetkovani zbog dosta fudbalera pozitivnih na koronavirus, od početka prolećnog dela sezone prinuđeni su da igraju u „šarenom“ sastavu i to će ih izgleda skupo koštati, pošto Timok sve više odmiče. Znalo se da je gostovanje u Paraćinu „nagazna mina“, a to se potvrdilo na terenu. SFS Borac je poveo preko Rajkovića u 12. minutu, ali je Budućnost u nastavku preuzela kontrolu i preokrenula golovima Cvetkovića u 52. i Ranđelovića u 59. minutu. Konačnih 2:2 postavio je Simić u 70. minutu.\nSinđelić je u Durlanu donekle zalečio rane posle poraza u gradskom derbiju od Cara Konstantina. Domaćin je teže nego što se očekivalo izašao kraj sa SFK Moravom i revanširao joj se za jesenji poraz u Vladičinom Hanu. Dvostruki strelac za Sinđelić bio je Jovanović, a oba pogotka postigao je sa bele tačke u 62. i 78. minutu. Između ova dva pogotka, Jović je u 70. minutu dao gol za gostujući sastav.\n„Carevi“ su odlično krenuli na neugodnom gostovanju u Prahovu i vodili su na poluvremenu pogotkom Jovanovića u 22. minutu. Bio je to sjajan pogodak veziste Bubanjaca, koji je osvojio loptu na centru, pa je u pravom „slalomu“ prošao kompletnu odbranu domaćina i savladao golmana Vasića. Ipak, u nastavku je Dunav došao do preokreta u režiji Bogdanovića i do važnih bodova u borbi za opstanak. Bogdanović je u 62. minutu matirao golmana Stankovića udarcem sa 14 metara, a pobedonosni gol dao je u 81. minutu sa desetak metara, na asistenciju Puljecovića.\nNemci se provukli u Minhenu!\nNovak Đoković doneo odluku koja će oduševiti celu Srbiju!


► Stefanović: u Srbiji sve više krivičnih dela koje počine mlađi od 14 godina\nFoto: Beta / MSP Srbije\nMinistar je naveo da je "zakon tu nemoćan, jer po našem zakonu svako ko nema 14 godina ne može krivično da odgovara, a ljudi očekuju pravdu od države".\n"Maloletni prestupnici se u većini slučajeva vraćaju izvršenju krivičnih dela i to pripadnike Ministarstva unutrašnjih poslova uvodi u začarani krug", rekao je Stefanović novinarima prilikom posete Policijskoj upravi Čačka.\nDodao je da će njegovo ministarstvo predložiti Ministarstvu pravde pooštravanje sankcija za maloletnike.\n"U svakoj zemlji je različita praksa, negde je i ta granica za sankcionisanje maloletnih lica spuštena. Očigledno je da je svuda u svetu ovaj problem u porastu. Neophodna je promena Krivičnog zakonika", rekao je Stefanović.\nOn je rekao da u rešavanju problema vršnjačkog nasilja najveću ulogu imaju roditelji, pa škola i da policija ne može da vaspitava decu.\n"Ne može policija da vaspitava decu. Vaspitanje polazi iz kuće, a zatim ulogu preuzima škola. Policija, međutim mora biti usmerena na najbitnija mesta, stoga je neophodno video-nadzorom povezati škole i policijske uprave", rekao je Stefanović.\nPo njegovim rečima borba protiv "narko-trafikinga" mora da bude prioritet u radu policije i istakao da svaki diler, svako ko je u posedu droge mora za to da odgovara.\nOn je pohvalio rad saobraćajne policije, naročito na auto-putu, "uspeli da ogromnim naporom i zalaganjem spuste broj saobraćajnih prekršaja i nezgoda.... Ne rade u lakim uslovima, a trudićemo se da im olakšamo posao nabavkom novih vozila i opreme".\nStefanović je dodao da je u planu izgradnja stanova za pripadnike policije i u Čačku.\n"Sada radimo na planovima da i Čačak bude jedan od gradova gde će se graditi stanovi. Zainteresovani smo da to bude u svakom većem gradu u Srbiji. Očekujem da ćemo početkom naredne godine imati završene prve stanove za policajce. Nama je važno da policajac budu iz mesta u kome radi", rekao je Stefanović.\nStefanović je danas posetio i Policijsku upavu u Gornjem Milanovcu, a sutra će u Ivanjici i Lučanima.\nkrivična dela /\nFondacija SOS Dečija sela Srbija pozvala da se čuje glas mladih iz ranjivih socijalnih grupa\nFondacija SOS Dečija sela Srbija do sada je podržala 162 dece i mladih bez roditeljskog staranja iz cele Srbije koji odrastaju u hraniteljskim porodicama i programima za mlade u okviru SOS...


Raspored - Radio Slobodna Evropa, Srijeda/sreda 13 mart/ožujak 2013\nInfo plus: Tuzla: Vanredna sjednica Skupštine Tuzlanskog kantona – na dnevnom redu smjena saziva kantonalne Vlade. Sarajevo: Službeno otvorenje Međunarodnog sajma šumarstva, drveta, namještaja, unutarnjeg uređenja i drugih proizvoda od drveta - INTERIO 2013. Izbor iz programa RSE: Kako Konjic čuva sjećanje na Lazara Drljaču i Zuku Džumhura Behalend – Tematski park ovog jutra donosi analize pozitivnog i negativnog korištenja slobodnog vremena. Time su se bavili dopisnici iz Tuzle, Olova, Višegrada i Zvornika. U rubrici Vaša prava više informacija za poljoprivrednike iz Republike Srpske\nU emisiji poslušajte: - "Srbija neće u EU po svaku cenu", izjavio predsednik Nikolić u Belorusiji. - Analiziramo razloge za različite poruke državnog vrha o EU kao cilju - Izabrana nova Vlada bh entiteta Republika Srpska - Crn dim iz Sikstinske kapele. Kardinali nastavljaju izbor novog pape - Govorimo o Srpskom pozorištu u Mađarskoj, koje ove godine, bez podrške institucija kulture u Srbiji, priprema čak dva jubileja\n- Nakon dva dana iscrpljujućih razgovora o aferi „Snimak“ , visoki evropski zvaničnik Dirk Lange napustio je Crnu Goru sa porukom da njeni državni organi treba da ispitaju političku i pravnu dimneziju tog slučaja. - Fond za manjine ponovo je na meti optužbi da djeluje nezakonito i da pri raspodjeli novca za projekte vlada konflikt interesa. - U Pljevljima, jedinom gradu na sjeveru Crne Gore koji ima azil za pse, ponovo scene masovnog pomora životinja.\n- Premijer Dačić pozvao zemlje EU da nađu minimum zajedničkih interesa za rešavanje pitanja Kosova - Ketrin Ešton u sredu uveče stiže u Prištinu gde se sastaje sa najvišim zvaničnicima Kosova - Tužilaštvo za ratne zločine podiglo optužnicu za maltretiranje zarobljenika u logorima na teritoriji Srbije ’90-ih godina. - Govorimo o tome zašto se smenjuju ambasadori Srbije - Ponovo crn dim iz dimnjaka Sikstinske kapele. Kardinali nastavljaju izbor novog pape - Kolege i prijatelji, oprostili se od Milice Lučić Čavić\nVodtelj Gordana Sandić Hadžihasanović U emisiji objavljujemo : - Novi susret lidera najznačajnijih političkih partija u BiH - Zajednički sastanak stare i nove Vlade RS - Kriza vlasti u Tuzlanskom kantonu - Protest bivših pripadnika Oružanih snaga BiH u Banjaluci - Kako se ostvaruju osnovna prava povratnika? - Počinje kulturna manifestacija "Zeničko proljeće"\n- Danas ćemo korak dalje pokušati otići odnosno saznati zašto političari u Srbiji odjednom ponavljaju da nije tragedija ako ne bude EU kandidature - Povodom kratke posjete Ketrin Ešton Kosovu istražujemo da li se od Prištine zaista traže ustupci - iz drugog u prvi plan - o tome kakvu novinu mogu donijeti dvije nove stranke u BiH oličene u starim političkim akterima.\n- Zašto je Nikolić opozvao veliki broj srbijanskih amabasadora - Zašto je EK u CG predložila istragu u aferi Snimak - U regionu se na skupu u Zagrebu raspravljalo o postratnom stambenom zbrinjavanju - Hoće li raspodjela novca NVO sektoru za manjine završiti pred sudom u Podgorici - Kako teče saradnja BiH i Hrvatske na zajedničkim projektima mostova na Savi, Jadransko-jonskoj cesti i dr. - Kako se Beograd sjeća kultne ličnosti Novog talasa prerano preminule Sonje Savić - Naš reporter je u Stocu provjerio koliko se vodi računa o tamošnjim stećcima


RTS :: Vučić o KiM: Možemo da prihvatimo kompromis, ali ne i poniženje\nPolitika Vučić o KiM: Možemo da prihvatimo kompromis, ali ne i poniženje\nVučić o KiM: Možemo da prihvatimo kompromis, ali ne i poniženje\nsreda, 14. mar 2018, 10:20 -> 19:31\nPredsednik Srbije Aleksandar Vučić rekao je nakon sastanka sa pomoćnikom državnog sekretara SAD Vesom Mičelom da dve države imaju različite stavove o KiM, ali da je Mičel "saslušao ono što Srbija ima da kaže, a možda i razumeo". Poručio je da Beograd može da prihvati kompromis, ali ne i poniženje. Mičel je rekao da Sjedinjene Države podržavaju dijalog Beograda i Prištine i pozvao obe strane da sprovedu sve obaveze koje su preuzele.\nAleksandar Vučić je, na zajedničkoj konferenciji za novinare sa Vesom Mičelom, ukazao da je situacija oko Kosova i Metohije najveća prepreka na evropskom putu Srbije, i da je Srbija zato spremna da razgovara o mogućim kompromisima.\n"Ali ma koliko mala, ma koliko Srbija bila nebitna za velike sile, možemo da prihvatimo jedino kompromisno rešenje, ali poniženje sopstvenog naroda i urušavanje sopstvene države ne možemo", naveo je Vučić i primetio da je svaki kompromis težak, ali da to "moraju da prihvate i druga i treća strana".\nPodsetio je da je Srbija iz Briselskog sporazuma ispunila sve svoje obaveze – pitanje pravosuđa, policije na severu Kosova, civilne zaštite, telekomunikacija.\nPredsednik je rekao da je američkom diplomati preneo i stav da je gotovo uveren da Priština neće sprovesti Briselski sporazum, odnosno formiranje ZSO.\n"Albanci su imali samo jednu obavezu koja proističe iz međunarodnopravnog ugovora, a to je uspostavljanje Zajednice srpskih opština. Oni tu jedinu obavezu nisu ispunili. EU i SAD znaju za to i zahvalan sam što je Mičel rekao da je važno da ta obaveza bude ispunjena", naglasio je Vučić.\nOn je istovremeno izrazio uverenje da od tog posla nema ništa, jer da su Albanci hteli da ga ispune u prethodnih pet godina, to bi i uradili, "a nisu mrdnuli prstom".\n"Uveren sam da to i ne nameravaju da učine, a za to su imali i prećutnu saglasnost dobrog dela međunarodne zajednice", rekao je Vučić.\nDa Srbi nisu ispunili bilo šta iz dogovora, istakao je, oni bi se našli pod ogromnim pritiskom.\n"To, međutim, ne govori loše o nama, već o različitim standardima i drugačijem pristupu", zaključio je predsednik.\nKako je dodao, razgovor s Mičelom je zato i značajan i predstavlja korak napred, jer je on, naveo je, pokazao poštovanje prema Srbiji i prema njenim građanima, s obzirom na to da smo se, primetio je, neretko suočavali s drugačijim primerima.\n"Sa velikom pažnjom i nadom ćemo nastaviti da radimo sa Mičelom i na očuvanju mira i stabilnosti na Balkanu i rešavanju svih teških pitanja", istakao je Vučić dodajući da je svaki izgubljeni dan, izgubljeni dan ne samo za međunarodnu zajednicu već i za građane Srbije.\nNaveo je da, nakon što je Srbija najvećim delom rešila ekonomske probleme, sledi bolji život, i Mičel je, kako je dodao, mogao sam da se uveri da je Beograd grad kranova i dizalica.\n"Biće nam jedini problem odnos sa Prištinom, a naš posao je da probamo da taj problem rešimo, a ako ne uspemo, to će biti još jedan od političkih neuspeha, koji nije samo zbog nas", objasnio je Vučić.\nPoručio je da Srbija želi dobre i još bolje odnose sa SAD, i izrazio nadu da će Vašington podržati kompromise.\n"Potrebno sačuvati mir"\nNajviše vremena, prema Vučićevim rečima, posvećeno je situaciji u regionu.\n"Istakao sam čvrsto uverenje Srbije da je neophodno očuvati mir i stabilnost, i da nam je potrebna podrška SAD i svih važnih učesnika na svetskoj političkoj pozornici", rekao je predsednik.\nDodao je da je bilo reči o bilateralnim odnosima, ekonomskim odnosima, reformama i merama fiskalne konsolidacije.\nIstakao je želju da bude više kompanija iz SAD koje će želeti da ulažu u Srbiji i poručio je da su dobrodošle i da se nada da će razmena biti uvećana.\nZahvalio je Mičelu na poseti Srbiji i istakao da je sa njim imao dobar i otvoren razgovor koji je bio sadržajan i da su obuhvaćena sva pitanja koja su važna za Srbe i za odnos Srbije i SAD.\n"Koji papir omogućava formiranje vojske Kosova?"\nOdgovarajući na novinarsko pitanje o formiranju kosovske vojske, s obzirom na to da je Mičel juče u Prištini podržao tu nameru kosovske administracije, Vučić je istakao da ne postoji nijedan pravni međunarodni akt koji može da opravda formiranje oružanih snaga Kosova.\nDodao je da je zahvalan Mičelu i na razgovoru o toj temi, koji je, kako je naveo, bio otvoren, ali se obratio prisutnima na pres-konferenciji, ljudima u EU i SAD pozivom da mu pokažu "jedan jedini papir na osnovu kog se formiraju oružane snage Kosova, a da to ima potporu u međunarodnom pravu".\n"Ne postoji i ne može da ga izmisli niko ni u SAD, ni u EU. U skladu s vojnotehničkim sporazumom iz Kumanova, nikakve vojne snage Kosova ne mogu da postoje, samo KFOR može da postoji", poručio je predsednik Srbije.\nA kad je reč o Rezoluciji 1244, dodao je, ona takođe ne predviđa albanske vojne snage, već govori samo vraćanju srpskih snaga bezbednosti, i to o vraćanju hiljada.\n"Ja zato pitam sve naše goste da navedu jedan član, paragraf koji daje za pravo bilo kome da takvu vojsku formira", upitao je Vučić, a zatim poručio: "Oni to zasnivaju na tome što su priznali nezavisnost Kosova, Amerikanci prema tome imaju poseban odnos i posebne veze s Kosovom, i pošto ih priznaju, smatraju da imaju pravo da formiraju snage bezbednosti."\n"Moj je posao da štitim naše interese i da govorim u skladu sa zakonom, a osim toga, ne mislim da bi takav potez (formiranje kosovskih bezbednosnih snaga) doprineo bilo čijoj stabilnosti u regionu", zaključio je.\nVučić je i u odgovoru na pitanja novinara ponovio da Amerikanci smatraju da je to legitimna ideja, a mi smatramo da je zasnovano na ilegalnoj odluci i da ne može da bude legitimno, jer nema nigde pravnog osnova u međunarodnom pravu.\nVučić je rekao da ljudi treba da budu svesni da bez Amerikanaca ne može biti rešen ni kosovski problem, ni mnogi drugi u regionu.\n"Tako da, ako neko misli da je to moguće bez upliva američke strane ili da se ne pitaju ništa – to je naivno i neodgovorno", rekao je Vučić.\nVes Mičel je rekao da Kosovo ima pravo da formira profesionalne snage koje će se baviti bezbednošću i dodao da to ne bi bila nikakva pretnja Srbiji i Srbima.\n"Kosovo ima pravo da formira profesionalne snage koje će se baviti bezbednošću i koje bi uključile i kosovske Srbe", rekao je Mičel.\nDodao je da SAD podržavaju to pravo Kosova, ali i naglasio da je za to neophodna promena ustava.\nSAD podržavaju dijalog Beograda i Prištine\nMičel je potvrdio da je sa Vučićem imao dobar i otvoren razgovor i poručio da Sjedinjene Države podržavaju dijalog Beograda i Prištine. Pozvao je obe strane da sprovedu sve obaveze koje su preuzeli. Ukazao je i da Sjedinjene Države podržavaju transformaciju kosovskih bezbednosnih snaga u profesionalnu vojsku.\nMičel, koji je napomenuo da je ovo njegova prva poseta Balkanu od stupanja na dužnost, kaže da je sa Vučićem razgovarao o odnosu Srbije prema Kosovu, regionalnoj bezbednosti i sigurnosti, ekonomskoj saradnji.\nIstakao je privrženost SAD partnerstvu sa Srbijom i da SAD žele da vide kako ono raste i razvija se, i naglasio da je Srbija osnovica čitavog balkanskog područja.\nMičel je rekao da vidi veliki prostor i nove mogućnosti za napredak za rešenje problema koji dosta dugo drže Balkan u prošlosti.\nKada je region u pitanju, nabrojao je "novu privrženost proširenju EU, novo ime za Makedoniju, napredak u BiH, jačanje vladavine prava, nezavisnost pravosuđa, slobodu medija, borbu protiv korupcije i ekstremizma..."\n"To je posao pred svima nama", poručio je Mičel i dodao da je velika odgovornost lidera u regionu, posebno za lidere u Beogradu i Prištini.\nIstakao je da SAD podržavaju dijalog o Kosovu koji vodi EU i "poziva obe strane da u potpunosti sprovedu sve preuzete obaveze".\n"SAD žele da pomognu da se pronađe jedno veliko rešenje za koje smatram i razumem da je i cilj unutrašnjeg dijaloga, koji je pokrenuo predsednik Vučić. Mi smo spremni da slušamo, da pomognemo i da budemo kreativni. Naravno i oprezni prema nekim jednostavnim rešenjima, koja možda mogu dovesti do nekog negativnog presedana u regionu i ugroziti njegovu stabilnost", rekao je Mičel.\nKako je rekao, ovo je vreme da se radi zajedno kako bi se razrešili problemi na dobrobit budućih generacija.\nSaveznici u dva svetska rata\nMičel je rekao da je partnerstvo Srbije i SAD veoma staro i da su dve zemlje bile saveznici u dva svetska rata.\n"Prošlo je sto godina od kada su SAD stale uz Srbiju i podržale je u borbi u Prvom svetskom ratu. Tada se na Beloj kući zavijorila zastava Srbije kao simbol solidarnosti sa saveznicima i Vudro Vilson je tada svakog Amerikanca zamolio da se moli za srpski narod", rekao je Mičel.\nUkazao je da su stotine hiljada Srba emigrirale i time obogatile kulturu SAD, ali i da američke kompanije zapošljavaju 18.000 radnika u Srbiji i da pomažu Srbiji da bude konkurentna. SAD su dale milijardu dolara pomoći za deset godina, a aktivna je, napominje, i vojna saradnja dve države.\n"Želimo da vratimo bliskost i saradnju koja je bila deo zajedničke istorije", naveo je Mičel.\nIstakao je da se raduje saradnji s predsednikom Vučićem kako bi se ispunili zajednički ciljevi.\n"Želimo da se vratimo na staru stazu bliskosti i saradnje. I dalje verujemo da je vizija slobodne i prosperitetne Srbije u miru sa susedima i integrisana sa Zapadom cilj svih nas", rekao je Mičel.\nVučić: Ni Mičel ni drugi ne mogu pomoći opoziciji\nAleksandar Vučić je izjavio da je Srbija demokratska zemlja, da je pomoćnik američkog državnog sekretara Ves Mičel dobrodošao u Srbiju i da ima pravo da se sastane sa kim hoće, pa i sa opozicijom, ali da opoziciji to neće biti od pomoći.\nOpoziciji ni Mičel, ni stotine drugih ne mogu pomoći da dobiju izbore, jer nemaju politiku, rekao je Vučić odgovarajući na pitanje kako komentariše činjenicu da američki diplomata u Beogradu ima susret i sa opozicijom, a u Skoplju i Prištini nije imao takve razgovore.\nDodao je da mnoge televizije imaju pravo da njegove konkurente zovu da im 14 puta budu gosti, a njega nijednom, a onda govore o objektivnosti i profesionalizmu.\n"Rekao sam Mičelu, kao što sam rekao i u Srbiji stotinu puta, svaki put na svakim izborima sam ih pobeđivao sve ubedljivije. Pobeđivao bih ih i pobeđivaću dokle god budem hteo, ali neće biti oni ti koji će mene pobediti, nego ću se sam skloniti kada budem shvatio da je došlo vreme za neke mlađe, bolje i sposobnije, a to vreme nije uopšte daleko, zato što mislim da smo, sem Kosova, mnoge važne stvari u zemlji uradili", rekao je predsednik Srbije.\n"Što se tiče pobeda na izborima, ni gospodin Mičel, ni još stotine njih ne može da im pomogne jer morate da imate politiku, a ne da bude politika 'sve će biti besplatno u jednoj zemlji'. Naš narod zna kako da glasa i ume dobro da razume sve poruke", rekao je Vučić.\nOn je, međutim, istakao da veruje da je Mičel samo došao "da čuje sve, ništa drugo".\nMičel se jutros sastao i sa premijerkom Anom Brnabić.\n(sreda, 14. mar 2018, 16:37)\nKameni Bagrdan [neregistrovani]\n(sreda, 14. mar 2018, 16:02)\n(sreda, 14. mar 2018, 15:35)\n(sreda, 14. mar 2018, 15:27)\n(sreda, 14. mar 2018, 15:16)\n(sreda, 14. mar 2018, 15:13)\n(sreda, 14. mar 2018, 14:51)\n(sreda, 14. mar 2018, 14:36)\n(sreda, 14. mar 2018, 14:16)\n(sreda, 14. mar 2018, 13:47)\n2 Vučić: Mogerinijeva nije kriva za dijalog\n5° C 6° C 5° C 6° C 5° C -7° C\nbzvz divno Istorija ponovo pocinje za Grcku komentar Deca


Gerontološki centar dobio na poklon deset računara - MIC - Medijski istraživački centar\nPrema rečima direktora te ustanove Milana Stevanovića računari će biti rasporedjeni u dnevne boravke ustanove i korisnici će moći da ih po želji koriste.\n„Donacija je prava stvar za Gerontološki centar jer veliki broj korisnika ima decu i rodjake u inostranstvu i sada će sa njima mnogo lakše moći da komuniciraju“, izjavio je Stevanović.\n„Deca i unuci svi znaju sve o računarima, ali kad su oni učili da rade sa računarima mene to nije interesovalo. Pokušaću sada da naučim. Drugačije je kad ti je računar pri ruci, nego kad ga nemaš. Kada ga imaš, onda te vuče da naučiš nešto i da preko njega komuniciraš sa svojima“, kazala je Orlić.\nJevtić je kazala da Vojvodjanska banka tradcionalno poklanja računare obrazovnim, zdravstvenim i drugim ustanovama.\n„Opremanje gerontoloških centara računarima je jedan posebno važan deo našeg posla. Računari pomažu starim osobama da se uključe u digitalnu transformaciju i tako sebi olakšaju svakodnevicu“, rekla je Jevtić.\nVojvodjanska banka računare je već poklonila korisnicima gerontoloških centara u Leskovcu, Surdulici, Novom Sadu, Novom Pazar i Apatinu. Do kraja godine računare će dobiti gerontološki centri u Beogradu, Kragujevcu, Knjaževcu, Šapcu, Kikindi i Vršcu.


Američka agencija Asošiejted pres izvestila o saslušanju Kokeze - Sport - Dnevni list Danas\nPočetna » Sport » Američka agencija Asošiejted pres izvestila o saslušanju Kokeze\nAmerička agencija Asošiejted pres (AP) izvestila je danas da je policija privela i saslušala predsednika Fudbalskog saveza Srbije Slavišu Kokezu u vezi s hapšenjima pripadnika navijačkih grupa optuženih za ubistva, otmice i trgovinu drogom.\n2Piše: Beta 28. februara 2021. 15.19 Izmenjeno: 15.37\nAgencija prenosi navode srpskih medija da je Kokeza danas saslušan zbog veza sa liderima navijačkih grupa fudbalskog kluba Partizan, uhapšenim tokom februara, i dodaje da zvaničnici Srbije te akcije opisuju kao „veliki obračun“ sa organizovanim kriminalom u svetu fudbala.\n„Detalji iz policijske istrage koji su procureli u medije obuhvataju ubistva pripadnika rivalskih grupa, uz odsecanja glava i mučenja u specijalnom ‘bunkeru’ na stadionu Partizana u Beogradu“, navodi AP.\nAgencija dodaje da je „populistički“ predsednik Srbije Aleksandar Vučić, za koga piše da se „često hvalio da je u mladosti bio radikalni pristalica“ Crvene zvezde, juče kazao da će neki od šokantnih detalja iz istrage biti objavljeni sledeće nedelje i da će deca biti upozorena da to ne gledaju.\nSrbija ima „istoriju tolerisanja huliganizma koje je često rezultiralo nasiljem i izlivima nacionalizma na stadionima“, navodi AP i dodaje da su se mnogi od tih ljudi tokom ratova 1990-ih godina „pridružili zloglasnim paravojnim grupama povezanim s ratnim zločinima nad pripadnicima drugih etničkih grupa u bivšoj Jugoslaviji“.\n„Od povratka nacionalista na vlast u Srbiji pre devet godina, ekstremno desni navijači često su viđani na provladinim skupovima na kojima su promovisali nacionalističku političku agendu. U zamenu za to, navode analitičari, huliganima je dozvoljeno da obavljaju svoje nelegalne aktivnosti“, piše američka agencija.\nAsošiejted pres, Fudbalski savez Srbije, Slaviša KokezaBeograd\nAP: Obračun Srbije sa aktivistima protiv vakcinacije\nAP: Srpski vođa krajnje nediplomatski protiv izveštaja EU o korupciji i vladavini prava\nVioleta soskić kaže:\n28. februara 2021. u 17.52\nKokezu u Hag.\n28. februara 2021. u 19.59\nIz samo vama znanih razliga, vrlo sture informacije u vezi Kokeze, dok vam je mnogo bitnije da nam ponavljate kao papagaji sta je Vucic radio kada je bio teenager. Ja sam mislio da vi imate i nekog novinara u redakciji ali sam se ocigledno prevario.


Promotivni let iz Sarajeva za Moskvu u junu ili julu - Klix.ba\n11.4.2013. u 13:06\nNa Međunarodnom sajmu gospodarstva – Mostar 2013. danas je održan sastanak o uspostavi izravne linije Sarajevo - Moskva te kasnije Mostar - Moskva i Banja Luka - Moskva.\nSastanku su prisustvovali ministar prometa i komunikacija BiH Damir Hadžić, federalni ministar prometa i komunikacija Enver Bijedić, federalna ministrica okoliša i turizma Branka Đurić i direktori aerodroma Mostar, Sarajevo i Banja Luka te direktor aviokompanije Moskovija airlines Mikhail Alekseevi sa saradnicima.\nSagovornici su zaključili kako BiH postaje sve zanimljivija turistička destinacija Rusima, a ministrica Đurić najavila je promotivni let prema Moskvi iz BiH već u junu ili julu.\n"Mostarski aerodrom bilježi rekorde u pozitivnom smislu, a mi ćemo dati sve od sebe da ono što je Mostar nekada bio kao turstička destinacija vratimo pod okrilje Mostarskog aerdoroma", kazao je minstar Hadžić, napomenuvši kako su propale nečije zamisli da Split i Dubrovnik praktično preuzmu ono što je turistička destinacija cijele Hercegovine i ono što spada pod okrilje Mostarskog aerodroma.\n"Siguran sam da ćemo već na narednom sajmu imati prigodu da prezentiramo iznose koji će govoriti o rekordnom broj odlazećih putnika s mostarskog i sarajevskog aerodroma", istaknuo je Hadžić.\nOn je na pitanje zašto je mostarski aerodrom tek u posljednje dvije godine napravio neke važnije iskorake, odgovorio kako se stvari moraju promatrati s tehničkog aspekta u kojem nisu bili stvoreni svi potrebni preduvjeti za povećavanje kapaciteta aerodroma te sa strane pojedinih lobija koji su predstavljali veliki problem u razvoju tog aerodroma.\nKada su u pitanju lobiji, ministar je kazao kako nije normalno da se desetak godina pokušava razvijati turizam u svim aspektima i oblastima, a da pritom neke drugi aerodromi preuzimaju primat u odnosu na Mostar.\nNapomenuo je kako turisti koji dolaze u Međugorje - središte religijskog turizma, ubuduće moraju biti korisnici usluga mostarskog aerodroma.\nPrema mišljenju federalnog ministara prometa i komunikacija Envera Bijedića, Mostarski aerodrom doživio je ekspanziju u posljednje dvije godine zbog promjene vlasti na federalnoj razini.\nTada smo ukinuli taksu po odlazećem putniku u iznosu od 10 eura s Mostarskog aerodroma, čime je on postao konkurentan s cijenama, napomenuo je Bijedić te dodao da su se istovremeno uradili svi preduvjete da se s Mostarskog aerodroma leti jeftinije nego s nekih drugih aerodroma.\n"Mostarski aerodrom je dijelom vezan za federalni budžet i mi smo jučer na sjednici Vlade donijeli jednu odluku koja to potvrđuje", kazao je Bijedić, pritom napomenuvši kako se ulaskom Hrvatske u EU očekuje ekspanzija Rusa na područje BiH jer za razliku od Hrvatske Rusima za ulazak u BiH tada neće trebati vize.\nDirektor Međunarodnog aerodroma Sarajevo Ivan Veličan naglasio je kako postoje velike šanse da se uvedu zračne linije Sarajeva s Rusijom, što je potvrdio i njegov kolega direktor Mostarskog aerodroma Marin Raspudić naglasivši kako je realno očekivati uspostavu linija Sarajevo - Moskva, a da će Mostar na početku biti alternacija.\n"Sve analize pokazuju da mi možemo u roku od tri godine primati 500.000 putnika, međutim bez infrastrukture to ne možemo, a u ovakvom okruženju, pored Dubrovnika i Splita nažalost ne možemo ostati bez nekog strateškog partnera i koncesije. Mi smo previše mali i okruženi velikim aerodromima zbog čega mislim da grad Mostar tu mora zadržati svoje vlasništvo", kazao je Raspudić.\nMinistrica Đurić naglasila je kako je današnji sastanak održan sa svrhom da se vidi što je sve potrebno uraditi kako bi se uspostavio let prema Rusiji i iz Rusije koji je BiH veoma značajan za turiste.\nNapomenula je kako se svi u Federaciji trude da se postigne što veći napredak kada je u pitanju razvoj turizma te da je BiH jako zanimljiva Rusima, što se vidjelo i s prethodnih sastanak koje je domaća delegacije održavala s ruskim predstavnicima.\nMeđunarodni aerodrom Sarajevo Aerodrom Mostar\nPočeo sajam privrede "Biznis 2013. Tešanj"\n11.04.2013. u 14:18\n11.04.2013. u 12:22


Deme doo | Home\nZvezdanska 1, 25262 Kupusina, RS\n+381 25 786 167\nU okviru REXNORD © programa za transportere nudimo Vam lance od nerđajućeg čelika (prohrom) i tepih-traka od veštačkog materijala kao i širok izbor lančanika.\tPročitajte više...\nNudimo Vam elastične, hidraulične, električne i zupčaste spojnice visokog kvaliteta, kao i našu tehničku pomoć u izboru, montiranju i održavanju kuplunga.\tPročitajte više...\nOd 1892 firma Rexnord © proizvodi galove lance za razne aplikacije. Decenijama stečeno iskustvo i stalno istraživanje doprineli su proizvodnji inovativnih proizvoda.\tPročitajte više...\nCambridge je jedan od najvećih svetskih proizvodjača metalnih (žičanih i pletenih) transportnih traka, pre svega u prehrambenoj industriji i transportu pakovane robe.\tPročitajte više...\nTransport boca, limenki i pet boca kroz krivinu može biti izazov. Trake mogu da ispadnu iz ležišta, mogu biti bučne, teške za čišćenje i da troše veće količine energije. Rexnord sistem magnetne krivine (Magnetflex© Curve System) nudi proizvođačima mašina i krajnjim korisnicima rešenje koje kombinuje magnete i visoko kvalitetne materijale da bi smanjili zastoje i utrošak energije.\nRexnord neprekidno razvija ka rešenju orijentisan, inovativne transportne trake i komponente transportera da bi ispunio povećane zahteve za performansama transportera velike brzine (high speed) i velike količine (mass flow) u industriji pića i hrane. Serija 1001-84mm mattop (modularna) traka obezbedjuje optimizovanu konstrukciju za kritične aplikacije pri velikim brzinama kao što su kombajneri i de-kombajneri kod kojih proizvodi ne smeju da vraše pritisak jedan na drugog.\nKonstrukcija modula na unutrašnjem poluprečniku Rexnord transportne trake serije 1275-1285 će biti poboljšana. Razlog za ovu promenu je da se smanje razmaci izmedju modula, kada traka bude povučena prema pogonskoj sekciji. Ovo poboljšanje će da poveća ukupnu sigurnost transportera.\nInstalacije, prepravke, zamene, održavanje\nNaši saradnici Vam stoje na raspolaganju u vezi tehničkih pitanja u slučaju instalacije novog transportera, ili prepravke/zamene postojeće opreme sa novim delovima. Izrađujemo projekte i proračune za transportne linije, po potrebi obezbeđujemo proverenu montažnu ekipu (firmu), koja ima iskustva i bogatu referencnu listu u izradi transportnih sistema. Imamo vrlo čvrstu saradnju sa timom glavnih inžinjera iz naše matične firme, stoga smo uvek dobro informisani u pogledu novih proizvoda, i u mogućnosti smo da Vam pružamo tehničku pomoć bez obzira na složenost problema.\nNa osnovu tehničkih podataka koje nam dostavite, u mogućnosti smo da Vam pomognemo u izboru ili proračunu potrebne opreme za izradu transportne trake. Za Vas smo sastavili upitnik koji možete popuniti i poslati putem e-mail-a direktno nama, ili pak možete da odštampate i da nam popunjen formular pošaljete putem Fax-a.\nNajvažnije karakteristike REXNORD © produkata su istaknuti kvalitet proizvoda, mogućnost lakog i jednostavnog montiranja kao i održavanje.\nZa Vaše potrebe obezbeđujemo tehničku podršku i veoma povoljne uslove na celom području Srbije. Uverite se sami, uz našu pomoć u kvalitet nuđenih proizvoda, što je rezultat stalnog i strogog preispitivanja kvaliteta i istraživanja u matičnoj firmi.\n© 2019 Deme doo\nWeb design & site engine: D-Vision